
La mont furlane 


Presentazion 


Il Consorzi Universitari dal Friùl, in colaborazion cuntun grup di esperts e insegnants, al à pensât e 
realizàt struments didatics cetant interessants pes scuelis primariis, che a cumbinin la valorizazion de 
lenghe furlane cu la cognossince dal teritori regjonal, sedi dal pont di viste gjeografic sedi dal pont 
di viste des testemoneancis storichis. 

Duncje il lavòr fat al jude a promovi la tutele dal furlan intune forme che e je leade a strent cu lis 
carateristichis storichis e gjeografichis de nestre tiere, viodude no dome tant che ambient material e 
fisic, ma soredut tant che ambient culturâl. 

L'obietif di fat al è chel di promovi l'üs de lenghe par cognossi lis particolaritàts dal teritori e par 
discuvierzi i valórs di fonde dal nestri sens di identitât e di partignince, «lidris» che a tegnin sù a salt 
dute la nestre culture. 

Une culture vierte e «curiose», che e cjale la globalizazion tant che un mont dulà che a puedin cjatàsi 
e insiorâsi tantis diversitâts. Diversitàts che a vuelin fevelâsi su la fonde dai lòr caratars identitaris 
cemüt che a son la lenghe, la culture, lis tradizions, il stil e il model di vite che a divegnin di procès 
storics e sociài cetant complès. 

Di chi al ven l'üs dal furlan tant che lenghe buine di passa contignüts culturâi e curicolârs che a puedin 
jentrà cun facilitàt inte educazion scolastiche di base. 

In coerence cun cheste finalitàt il lavôr al è stât dividût in doi percors che a rivuardin la storie e la 
gjeografie dal Friûl, materiis che a judin lis ativitàts cui fruts, parcè che a permetin di fà cressi lis lór 
cognossincis cuntune fonde intal contest local. 

Par chestis resons i materiâi a son stàts pensâts par une didatiche che e vedi di fonde la ativitàt di 
laboratori, daùr des indicazions metodologjichis plui inzornadis: cussì si à une vuide bilengal (furlan/ 
talian) pai docents e lis schedis (dome par furlan) metudis adun intune schirie di «cuaders di lavór» 
pai fruts. 

Une impostazion che e va daür des esigjencis didatichis di cumò, ma che e vil ancje cjalà il futür cu 
la cussience dal passàt. 

Un graciis a ducj chei che a an colaboràt par puartà insom il progjet e l'auguri che i materiài di 
divulgazion pai fruts e pai insegnants a puedin dimostrâsi struments utii e valevui di cognossince e 
di cressite. 


Assessor regjonal pe istruzion, pe formazion e pe culture 
Roberto Molinaro 


La mont furlane 


Presentazion 


La Leg n. 482 dai 15.12.99 cun ogjet «Normis in materie di tutele des minorancis linguistichis storichis», 
publicade te G.U. n. 297 dai 20.12.99, e rivuarde tal specific la tutele de culture e de lenghe des 
popolazions (tra châs altris) gjermanichis e slovenis e di châs che a fevelin il furlan. In particolàr, l'art. 
4 de leg soredite al recite «Tes scuelis maternis [ ... ], la educazion linguistiche e previôt, dongje dal 
Us de lenghe taliane, ancje l'üs de lenghe de minorance par davuelzi lis ativitats educativis. Tes scuelis 
elementárs e tes scuelis secondariis di prin grat al è previodüt l'üs ancje de lenghe de minorance tant 
che strument di insegnament. » 


Il Consorzi Universitari, daùr de atribuzion di un specific finanziament de Leg 482/99 e intune gjeneral 
«azion LENGHIS» indregade ae tutele des minorancis storichis linguistichis regjonâls, al à inviât la 
iniziative nomenade ACCRCON - Incressite des cognossincis — Studis e materiâi, condividude tai siei fins 
di Regjon Friül Vignesie Julie, Ministeri de Istruzion publiche - Ufici Scolastic Regjonäl FVJ, Universitat 
dal Friùl/Facoltàt di Siencis de Formazion. 

Il progjet al văl promovi une plui buine educazion scolastiche di base e a rivà a une tutele real des 
lenghis e culturis minoritariis, materiâi didatics che a puartin i arlêfs, doprant in maniere veicolâr 
la lenghe furlane, a osservà in maniere partecipade e direte il teritori tant che element di fonde pe 
comprension dal paisac storic e gjeografic di chenti. 

Ducj i diviers nivei di istruzion a scuegnin fondasi su la considerazion che il prin obietîf pal è chel di 
forma la persone te sò completece, prin di dai competencis che i coventaran pe profession. 

Intune societàt che e cambie intune prospetive di multiculturalisim, une cognossince salde de identitàt 
e de culture e des tradizions, cualsisei che a sedin, e je l'element di fonde par metisi intune relazion 
di paritàt e di rispiet cun chés altris culturis. 


Il material che o presentin, dat dongje di un grup di lavér format di docents universitaris, di insegnants 
de scuele primarie e di esperts, indrecät ai arléfs des scuelis primariis, al è il prin di une serie che e 
cjape dentri ancje la culine, la alte e basse planure e il mâr, al trate il teme La mont furlane. 


L'auguri dal Consorzi Universitari dal Friùl al è che massime i fruts cui lôr insegnants a puedin zovâsi 
di chescj materiâi tignintju par un strument bon par fà ducj intune un viag di cognossince e di cressite 
pai lùcs plui impuartants e interessants dal teritori furlan. 


Udin, Dicembar dal 2008. Il President 
prof. Giovanni Frau 

Consorzi UNIVERSITARI DAL FRIUL LA MONT 


La mont furlane 


Notis metodologjichis 


| materiâi di aprofondiment su la gjeografie dal Friül, in chest câs su la gjeografie de mont furlane, che o 
presentin e o proponin achi, a puedin jessi utii pe creazion di percors di insegnament e di aprendiment a pro 
di fruts che a frecuentin i ultins trê agns de scuele primarie. 

La finalitàt ultime des schedis proponudis e je ché di dà informazions, indicazions di lavór, sugjeriments pe 
ricercje e pe costruzion di itineraris di aprendiment cul obietif fondamentäl di incressi la familiaritàt dai fruts 
cuntun contest teritoriàl de regjon furlane — chel de montagne — che al ven studiât, cjalat, let e cognossüt 
traviers de mediazion linguistiche dal furlan. O crodin juste apont che la gjeografie e la lenghe local a puedin 
davuelzi cun dignitát la funzion di completási cun profit, vint come ponts naturài di riferiment i picui arléfs 
de scuele primarie. 

Di une bande, il studi dai paisags - tradizionâi e une vore trasformâts e rignuvîts - de tiere furlane al pues dà 
un contribùt impuartant ae acuisizion dal codig linguistic. Di ché altre, svicinantsi ae gjeografie traviers dal 
miec de lenghe furlane, si rive a garanti un itinerari di cognossince plui direte di une serie di profii teritoriài 
che a fasin part de gjeografie di chest cjanton de superficie de tiere e che tal stes timp a son il risultàt di un 
procès di interazion tra nature e culture, tra dinamichis naturâls e intervents umans che, vie pai agns, al à 
prodot paisags che, se par cierts elements a son similârs a altris cuadris teritoriâi dulintor, a rapresentin in 
ogni cas la cjarte di identitàt dal Friül. 

La idee che nus à permetüt di invia chest progjet e che nus à sostignüts te scriture dai materiâi e ven für 
dal desideri di rispuindi ae dibisugne, manifestade di plui bandis, di vè un imprest pe didatiche dai paisags 
naturâi di podé doprà tes oris di insegnament di lenghe e culture furlane. Lis schedis sui paisacs de zone 
alpine e prealpine a vuelin jessi duncje un prin tassel; a vignaran daür, in sucession, chei altris, riferîts ae aree 
pedemontane e culinàr, ae alte e basse planure e ae zone dal litoràl e dal mâr, in mût di meti adun un cuadri 
cognossitif e soredut didatic-operatîf de gjeografie di dute la regjon furlane. 

Il pacut didatic relatif aes zonis di mont al cjape dentri dös tipologjiis di schedis, une indreçade ai insegnants 
e ché altre ai fruts, tipologjiis che in ogni câs a àn la presunzion di risultă funzionalmentri leadis tra lór. | 
sugjeriments di percors tematics-operatifs e i aprofondiments sui contignüts, riferîts aes gjeografiis principals 
de nestre montagne, a son pensâts a pueste par jessi doprâts dai insegnants, che achi a puedin cjatà notis 
informativis gjeografichis, clâfs di leture interpretative di dinamichis teritoriâls e sponts pe lór traduzion sul plan 
de pratiche cuotidiane dal insegnament, dutun cun notis metodologjichis e indicazions di fonts documentariis 
di riferiment: une schirie di informazions, di ideis e di propuestis di lavór che a cjatin un lór completament 
tes schedis operativis indrecadis ai fruts. 

La eficacitât de propueste didatiche e domande in ogni câs une verifiche e valutazion atente, di bande dai 
insegnants, che a sedin ciertis condizions di partence: in particolär, i fruts a varan di dimostrà di vé cognossincis 
e abilitâts suficientis par ce che al rivuarde la comprension e l'ús de terminologjie gjeografiche specifiche, la 
leture e la interpretazion parziâl dai struments cartografics plui semplics — orientament de cjarte, concet di 
scjale cartografiche, rapuart tra simbul e element gjeografic e decodifiche dai simbui, analisi e costruzion di 
sussidis tematics di base — e l'üs espert e continui de osservazion, sedi indirete, traviers di materiâl iconografic, 
sedi, se al è pussibil, ancje direte, traviers di visitis frecuentis “sul cjamp". 

Lis finalitàts educativis e didatichis che o cirìn di judà a perseguî cun cheste propueste di percors dentri de 
mont furlane a an a ce fa, di une bande, cul ambit linguistic e espressîf tai siei aspiets morfosintatics, lessicäi 
e di storie de lenghe local, e di ché altre cul ambit gjeografic, come la cognossince dai elements principài 
dai paisacs de gjeografie e des lôr relazions; la capacitàt di lei, in maniere clare e aprofondide, i imprescj 
cartografics; la abilitàt di produsi struments cartografics e rapresentazions grafichis; la cussience dai efiets 
de interdipendence tra la azion umane e i cambiaments dal ambient naturâl e dai profii teritoriài. Par fà un 
esempli, tal câs dai toponims, la lòr individuazion, la ricercje dai significäts origjinaris e di cemüt che a son 
doprâts in di di vué a son operazions che a valorizin l'imprest linguistic judant ancje la comprension dai procès 
evolutîfs carateristics di un spazi gjeografic, in particolar se si cjapin in esam i toponims teritoriâi tant che i 
idronims, i fitotoponims, i gjeotoponims e i oronims. 


La mont furlane A 


La propueste didatiche, pai insegnants ma ancje pai fruts, e je dividude in trâ ambits, une vore leâts tra lôr. 
Un prin ambit, definit cu la etichete teritori, al cjape dentri i aspiets e lis tematichis dal ambient naturâl e des 
formis dal insediament uman: tipologjiis e carateristichis des abitazions, modalitäts di costituzion e distribuzion 
dal centris abitâts. Cu la espression ativitâts dal om si fâs riferiment aes schedis di aprofondiment relativis 
al rapuart tra risorsis naturâls e il mont de economie e ai efiets des trasformazions produtivis sui ecuilibris 
teritoriâi. Infin, une ultime sezion e je dedicade al esam di une serie di tematichis di colegament tra storie 
e gjeografie, soredut la storie di cualchidune des plui impuartantis espressions de vite dal om — mobilitât 
individuâl e coletive, organizazion urbane, ricreazion e turisim — e i fatôrs di nature spaziâl. 

Dome par ce che al rivuarde i materiâi destinâts ai insegnants, e ven zontade ancje une sezion preliminâr 
di sintesi, utile par presentà une propueste di leture gjenerâl de regjon paisagjistiche e culturàl cjapade in 
considerazion — la mont, la basse e v.i. — e par judà la ricercje dai colegaments tra lis tematichis svilupadis 
dentri di ogni sezion. 

Ce che o proponin al è un material struturát in maniere complesse, che in ogni câs al pues jessi doprât cun 
libertât e incrosât in müts diferents, tal rispiet di chel principi fondamentäl di flessibilitat che al scuen caraterizà 
par fuarce ogni moment de azion di insegnament, de ideazion ae progjetazion, de realizazion ae verifiche, 
tant di plui se i percors di aprofondiment a son puartàts indevant in oris che o podin clamà complementàrs 
rispiet al orari normal e che duncje a domandin di jessi organizadis in modalitàts laboratoriâls. 


Ce mont? 

La mont furlane 


Prime di tacá il viag di cognossince e di aprofondiment dentri di chè regjon cussì special e complesse che e 
je la mont furlane al pues jessi util dà cualchi indicazion par defini miôr un teritori che al ven sintât come 
omogjeni e caraterizât, tal imagjinari comun, di monts e di crets, di flancs boschîfs e di rius, di chalets plens 
di rosis, di nemâi a passon e di montagnüi cu la barbe lungje: se no adiriture, e une vore plui semplicementri, 
di une uniche grande distese di néf. 

La mont in gjenerâl, e chest al val ancje pe mont furlane, e je invezit un sisteme teritoriâl une vore articolat 
che al presente situazions diferentis daûr des clafs di leture che si à voie di doprâ: morfologjichis, altitudinâls, 
vegjetazionals, insediativis, culturâls, storichis — dome par menzonà cualchidune — che dispès a permetin di 
individua regjons e sub regjons ciertis voltis une vore definidis, altris voltis tant plui sfumadis. 


In ogni câs un bon pont di partence par fissà cualchi limit AUSTRIE 
teritoriâl al pues jessi chel proponût te sudivision tradi- 
zional e consolidade in regjons e sub regjons naturàls, 
metude a pont par dut il Friül, tai prins agns dal Nüfcent, 
di Olinto Marinelli, dulà che si stabilissin regjons terito- 
riâls avonde precisis che a corispuindin a chês culturàls e 
aministrativis. La montagne furlane tal so significât plui 
larc e cjape dentri duncje lis sub regjons naturals definidis | VENIT / d 
alpinis, prealpinis e subalpinis, che a rapresentin regjons 

zaromai consolidadis ancje tai nons dai teritoris. 

Ma cheste division dispès si confronte cun altris sudi- 
visions che a cjapin in considerazion no tant i confins 
altitudinâi o lis carateristichis gjeomorfologjichis, ma i 
confins aministratifs dai comuns definits come comuns 
montans. In chest câs, se o lin daùr de delimitazion che omes linie des risultivis MÁR ADRIATIC 
al dopre l'ISTAT (l'Istitût Central di Statistiche) tes sôs 

rilevazions censuariis, val a dî o considerin comuns montans chei comuns che a àn areis parsore dai 600 
metris slm, la regjon Friùl-Vignesie Julie e à un teritori montan che al ten dentri 58 comuns cuntune superficie 
complessive di 3340,52 km?, che a corispuindin al 42,6% dal teritori regjonál; il rest dal teritori al è invezit 
dividüt tra un 19,3% di culine e un 38,1% di planure. 

Cheste mont si slargje ancjemò di plui se o calcolin ancje i 105 comuns che a son considerâts dal dut o in part 
montans, par une superficie complessive di 4470,26 km?. In cheste sudivision la mont de nestre regjon e cjape 
dentri ancje lis areis culinârs e carsichis des provinciis 
di Gurize e Triest e la aree pedemontane de provincie 
di Pordenon. 

Lis robis a deventin plui complicadis se si considere che 
i teritoris de mont furlane a son dividùts in dòs provin- 
ciis, Udin e Pordenon, in cuatri Comunitàts Montanis, in 
diviersis Aziendis pai Servizis Sanitaris, cence dismen- 
teà chés altris sudivisions leadis ai diviers organisims 
sorecomunâi e aes diviersis articolazions di consorzis, 
aziendis par servizis e areis di riferiment pai programs 
de Union Europeane. 

Dal pont di viste aministratif, si à di tignî presint duncje 
che no je coincidence cun ché che si definìs, par solit e dal 
pont di viste de gjeografie, la mont furlane, cussì come 
che si presente tes sôs articolazions internis. 

Comunitâts Montanis 


© Friül Ocidentäl © Glemonas, Cjanal dal Fier, Val Cjanàl 

La Cjargne 


Il Cjanal 
dal Fier 


La mont furlane 


La mont furlane e cjape dentri une zone alpine vere e 
proprie, che si pues individuá te Cjadene Cjargnele o Alps 
Cjargnelis, dulà che al cor il spartiaghis principal, che al 
fas ancje di confin cu la Austrie; une porzion modeste 
des Alps Juliis a est, dividudis de Cjadene Cjargnele dal 
cors de Fele, de Siele di Cjamparòs ae confluence cul 
Tiliment; e une aree prealpine, che il Tiliment al divît in 
Prealps Cjargnelis, a drete orografiche, e Prealps Juliis 
a gampe orografiche. Cjalin un pâc plui di dongje che- 
stis areis, stant che a presentin une varietàt grande di 
ambients, di paisags, di regjons, di struturis sociâls e 
di modei economics origjinâi e peculiärs, tignint cont 
in ogni câs che lis areis prealpinis o sub montanis, tes 

porzions dulà che si svicinin al plan, a saran tratadis plui in specific, dutun cul Anfiteatri morenic, in altris 


unitâts tematichis. 


Il teritori al cjape dentri lis valadis definidis dal cors 
dal Tiliment, a mont de confluence cu la Fele, e dai siei 
afluents principài: Lumiei, Pesarine-Dean, Cjarsò-Bùt, che 
a an format lis valadis principals che a vegnin clamadis 
Cjandi: di Sant Canzian o Pedarc, di Guart, di Sant Pieri, 
di Incjaroi. 

La struture orografiche de Cjargne, ancje se complesse te 
nomencladure e tes sudivisions, e pues jessi individuade 
in chescj grups plui impuartants: la Cjadene Cjargnele 
Principal, che e à tal Colians la sò elevazion plui grande; 
lis Alps Tumiecinis, dividudis tes Alps di Incjaroi e tes Alps 
Gortanis cui grups des Cretis Pesarinis, de Bivare (2474 m) 
e dal Col Zentîl (2075 m); la Cjadene Prealpine. La Cjadene 


Principal che e va di ovest a est e je une vere e proprie bariere natural, segnade di pas une vore alts che si sbassin 
dome cul pas de Mont di Crâs (1360 m), pont di passac fin dai timps antîcs. 


Bagnât de Fele par dute la sò lungjece, il Cjanâl dal Fier 
e je une valade sierade caraterizade di flancs ripits e 
alts, che e divît lis Alps Cjargnelis des Alps Juliis. Il teri- 
tori de valade, in di di vuê traviersât di infrastruturis di 
comunicazion imponentis, al à une só unitàt che i ven 
de sò funzion storiche, mantignude fintremai ae prime 
vuere mondial, di confin tra Italie e Austrie, cuant che 
Pontebe (Pontafel) e jere il centri principàl di scambi cul 
Imperi Asburgjic. 

Impuartantis a son lis valadis laterals, dulà che a corin 
i tributaris de Fele: il Cjanâl da la Aupe, dominàt dai 
massics cjargnei de Mont Grauçarie (2068 m) e de Cre- 
te di Seregnò (2190 m); il Cjanal di Resie; e i Cjanài di 

Racolane e di Dogne, dulà che si cjatin i massics plui impuartants des Alps Juliis come il Jôf dal Montàs (2754 
m), il Jóf di Miezegnot (2089 m), il Jôf Fuart (2669 m) e la Mont Cjanine (2587 m). 


La Val Cjanàl 


Lis Prealps 
Cjargnelis 


Lis Prealps 
Juliis 

ambientâls 


La mont furlane 


La Fele, te prime part dal so cors, e bagne ancje la Val Cjanäl o 
Kanaltal, deventade part dal teritori talian dome dopo de Grande 
Vuere e caraterizade de presince dal grandon Bosc di Tarvis (23.000 
etars). 

Lăc di incuintri des culturis ladinis, slavis e todescjis, la valade e 
mostre une morfologjie plui largje, dominade a nord de Cjadene 
Cjargnele che in cheste zone e cjape un andament plui dolç e ta- 
ront, sbassantsi fintremai ae Siele di Cjamparòs e plui in là al pas 
di Cocau, un dai pas alpins plui bas (672 m). 

La Siele di Cjamparós e segne il spartiaghis tra i bacins dal Adriatic 
e dal Mâr Neri; di fat la Slize, un riu che al cor tal Tarvisian, si bute 
te Gail che po dopo si bute te Drave, afluent dal Danau. 

La sezion des Alps Juliis che e segne il confin cu la Slovenie e je dominade invezit dali massig dal Mangart 
(2677 m) che si spiele cui siei crets tai doi laguts di Fusinis. 


La zone prealpine ocidentál, dividude di chè oriental dal cors dal 
Tiliment, e cjape dentri la fasse montagnose, avonde ample, che 
si slargje a sud dal Alt Tiliment, tra la Plâf e la planure furlane. 
Lis Prealps Cjargnelis a son contrassegnadis di une orografie une 
vore complesse, cun ciertis zonis che a son tipichis alpinis e altris 
di nature culinâr e carsiche. 

Lis monts plui altis a son te cjadene setentrional (Cime dai Previs 
2703 m), dulà che i pas cu la valade dal Tiliment a son pôc acessibii 
e servits dome di cualchi colegament stradal (Pas di Mont di Rest 
e Siele Cjalcutans). A sudovest o cjatin i grups dal Cansei-Cjaval, 
che tal setòr meridionâl si sbassin formant il Plan dal Cansei e 
Plancjaval, di nature carsiche. A est invezit si slargjin lis cjadenis des Prealps Clautanis e Tramontinis, dal 
Cjanâl di Sant Francesc e des Prealps di Cjavac. 


La zone prealpine orientàl si disvilupe tra la ultime part dal cors de 
Fele, la scluse di Vencon e il cors dal Lusing, par fini te fasse culinâr 
dal Friùl orientàl e dal Cuei. 

La cjadene setentrionâl, di nature calcarie-dolomitiche, e presente 
lis elevazions plui grandis, cu la cime plui alte te Mont di Plauris 
(1558 m), lant indevant po dopo te cjadene dai Musi (1237 m) e dal 
Mataiür (1641 m). Di chestis cjadenis trasversàls cuntun andament 
di ovest a est a partissin in direzion dal plan lis valadis che a fasin 
riferiment ai torents Tor, Nadison e Judri. 


Une situazion orografiche cussi complesse e svariade e à produsüt tipologjiis e situazions ambientáls e pai- 
sagjistichis une vore diferentis, condizionant la distribuzion dai insediaments, che a puedin vigni su tal fonts 
des valadis formadis de rét idrografiche, come ancje jessi poiáts a mieze rive o insom de mont; in ogni câs 
si trate di une rét une vore fisse di centris principâi e minórs, cuasi simpri distribuits in forme compate pitost 
che sparnicats tal teritori. Cun di plui la orografie, come ancje lis condizions climatichis e la distribuzion des 
risorsis, e à condizionât une vore lis sieltis di vite des popolazions alpinis, che a àn svilupât modei particolârs 
e origjinâi di sfrutament des risorsis e di organizazion economiche dal teritori. 

Se i oms cu la lôr presince a àn segnât une vore il teritori alpin, la nature e à contribuit a modelâlu, distribuint 
la vegjetazion daûr des condizions climatichis, de esposizion al soreli e de nature dal teren: cussi boscs di 
conifaris o di latifoliis si alternin cun pradariis alpinis naturals o prâts controlàts dai oms. Il clime, cun di plui, 
tai siei elements caraterizants, al determine i limits altimetrics des formazions vegjetâls, limits che a puedin 
sbassâsi un grum in ciertis areis, dulă che i microclimis a son influençâts di temperaduris e precipitazions 
particolârs. 

In gjenerâl il clime de mont furlane al profite de disposizion di ovest a est de Cjadene Cjargnele e de s6 elevazion, 
che e limite la influence des fuartis corints setentrionâls. La altece par nuie modeste des Prealps Cjargnelis e 
Juliis e fas in müt, po dopo, che l'aiar cjalt e umit che al rive dal mar si fermi di bot, puartant precipitazions 
bondantis soredut sui versants meridionâi. Chestis precipitazions, frecuentis su dutis lis cjadenis alpinis e 
prealpinis de nestre regjon, a interessin in particolar il Cjanal di Resie e la cjadene dai Musi cun plui di 3300 
mm ad an, lant in mancul a man a man che si movisi viers la part plui interne des valadis cjargnelis, dulă che 
la medie anual e je di 1500 mm. Il regjim pluviometric al mostre di norme doi pics stagjonäi, in Primevere 
e tal Autun, e lis precipitazions a son dispès une vore intensis, cause prime di disordins idrogjeologjics, che 
cualchi volte a deventin calamitàts naturàls. a j A 
La néf e cole intun arc di timp che al va de metát di Novembar ae fin di 
Marc, concentrantsi tai més centrái dal Unvier. La durade des neveadis 
e la cuantitát de néf a cambiin cu la esposizion e la morfologjie, ma i 
teritoris plui favorîts a son di sigúr chei de Val Cjanál e dal Cjanál dal Fier. 
Ancje la zone prealpine parsore dai 600 metris e pues jessi interessade 
di precipitazions nevosis, ma dome tal Plancjaval e te valade di Claut 
lis neveadis a rivin a vé i tipics valôrs alpins. 

Ancje la temperadure e je influençade de disposizion e de altece des A = 
valadis, ma za te fasse prealpine o vin un cambiament climatic une vore l 
fuart rispiet ai valôrs de planure, cuntun sbassament significatif des temperaduris. Il limit de glace al è superàt 

in mât continui tai mês invernâi e al va di almancul 50 dis fintremai a 120 dis ad an, soredut tal Tarvisian, dulà 

che te zone dai lâcs di Fusinis si regjistrin temperaduris polârs, cualchi volte dongje dai 40° negatîfs. 

Chestis carateristichis a an prodot diviersis tipologjiis di paisacs naturài, che a cambiin in presince di ciertis 

carateristichis climatichis e gjeopedologjichis locals. In ogni cas o podin, in linie di massime, individuâ une serie 

di categoriis principâls di ambients naturâi che a interessin la mont furlane: il paisag alpin e chel prealpin, che 

di bande lôr si dividin in diviersis sub categoriis. Dal pont di viste vegjetazional te prime tipologjie e domine 

la carateristiche forme coniche dal fueam dal peg, che al forme popolazions une vore largjis compagnantsi 

dispès ancje cul faiàr o cu la dane. Ancje il faiàr al forme boscs une vore grancj; invezit tal fonts de valade 

si cjatin prâts stabii cuntune presince frecuente di pecs, aiars, cocolàrs e altris speciis di pomärs. Il paisac 

prealpin al presente dôs tipologjiis di vegjetazion: la prime caraterizade de cuvierture rare e discontinue di 

pinedis di pin neri e boscs di vuar e cjarpint; la seconde contrassegnade di boscs une vore fis di latifoliis, 

cualchi volte compagnadis di prâts stabii. Tes valadis si cjatin piçulis popolazions di rôi, aiars, frassins e teis 

come ancje lis diviersis cualitâts di pomârs. 

Il dispopolament e il degrât des zonis di mont tai ultins agns al à judât une vore la incressite dal bosc, soredut 

te zone pedemontane e te porzion plui alte de aree alpine. Cheste situazion e à fat in maniere che si svilupassin 

ecosistemis favorevui a animâi come l'ors, la linc, il lóf e il cierf che a an tornàt a fâsi viodi te mont furlane, 

di indulà che a jerin cuasi dal dut disparîts. 


La mont furlane e à cognossât e vivüt lis stessis dinamichis di svilup di dut il teritori des Alps, ancje se cun 
cualchi diference significative, e duncje riviodi lis fasis principals dal so popolament e colonizazion al è come 
lei la storie de civiltàt alpine. 

In specific ancje te mont furlane la vite si invie in ete neolitiche, cuant che i cjagadòrs de alte planure a tachin 
a percori lis valadis alpinis par là daür dai animái, in cualchi câs cjatant culi condizions buinis pal insediament, 
che al è plui salutàr e plui sigùr rispiet ae planure. Lis primis cjasis dai abitants de mont a jerin landris e forans, 

prin di dut inte fasse prealpine e daspò in chè alpine, ma si à di spietà il IV secul prime di Crist par che i oms 
a tachin a fermâsi e a organiză i siei insediaments. Di fat in châ dade a scomencin a rivâ popolazions celtichis 
tant che i Carnis, che si stabilissin de Livence fin al Timau. 

Rome, cu la fondazion di Aquilee (181 p. di C.) e invie la s6 opare di colonizazion dal Friûl, che e va indenant 
cu la creazion di insediaments tant che lulium Carnicum, cumò Zui, che al ven fat sù cun finalitâts di difese 
su la strade che e puarte al pas di Mont di Crós. Plui in là tal timp ancje lis popolazions dai Carnis a saran 
sometudis dal consul Emili Scaur; si consolide in chest mût la latinizazion dal teritori, latinizazion che Rome 
e voleve cun fuarce par podâ vé un control sigûr des stradis consolârs che a traviersavin il Cjanal dal Fier e, 
come che al è stât dit, dal pas di Mont di Crôs. 

Une altre presince che e lasse une olme impuartante e je ché dai Langobarts che a fasin sù cualchi presidi 
difensîf dilunc des valadis di penetrazion (prin di ducj Divilin), e cun di plui a difondin la lôr organizazion 
politiche e fondiarie, come che al è testemoneât di diviers toponims e documents. 

Plui indevant, de bande di soreli jevât si segnale la penetrazion di popolazions slavis che ancjemă cumò a 
vivin inte part alte des valadis de Tor e dal Nadison. 

Cul difondisi dal Cristianisim e cu la costituzion dal Stât Patriarcjâl (1077-1420), ancje la mont furlane e jentre 
intun sisteme teritoriâl organizât e complès, dulă che a vivin intune autonomiis feudâls, podâs centrài, badiis 
potentis tant che ché di Muec e comunitàts locals libaris. In chest moment al scomence il slambrament de 
Alte Valade de Fele che e jentre inte sfere de Badie di Bamberc e che e restarà cun dute la Val Cjanâl sot de 
dominazion dai Asburc fintremai ae conclusion de prime vuere mondial. 

Il Stat Patriarcjal al cir di valorizä lis risorsis de mont, tant che al concét privilecs particolârs aes comunitats 
e al organize une rât fisse di plêfs, borcs e vilis, viodint che boscs e pascs a sedin gjestîts in maniere plui 
razional. A nassin e a cressin i centris plui impuartants dal arc alpin e prealpin de regjon tant che Manià, 
Pingan, Midun, Dimpeg, Tumiec, Paulâr, Muec, dome par citànt cualchidun. E tache ancje a formâsi une classe 
di fameis notabilis che a insiorin i pais e lis vilis di abitazions impuartantis, che si zontin aes glesiis e ai palacs 
dal podé religjós e civil. In cheste dade di timp si rinsaldin ancje i dirits di ús coletif sui pascs e sui boscs, 
gjestits des viciniis e des comunitâts locals, che ancjem in dì di vué in cualchi realtât a son restâts tant che 
üs civics e a dan vite a chel model misclicät, individual e coletîf, dal 
sfrutament des risorsis. 

Cuant che il Stat Patriarcjal al cole e e rive la Republiche Serenissime di 
Vignesie, i teritoris alpins e prealpins a vegnin sometüts al control de 
oligarchie venite o controlàts in maniere direte dai Proveditórs. Vignesie, 
ancje se e met in at une politiche che e disvuede lis autonomiis locals 
dai lôr podés, cun cualchi ecezion soredut tes zonis di confin, di fat si 
compuarte in mût ambivalent: e sburte par cualchi iniziative di miora- 
ment fondiari e di ativitàt preindustriäl ma ancje e sfrute in maniere 
intensive lis risorsis dal bosc, che a vegnin risiervadis pal üs esclusîf dal 
arsenal (boscs bandits). 

Vignesie e preferis il bosc rispiet al pasc, e limite cetant i dirits civics di fa frascjis e di fa len e e staronze la 
proprietat privade a pro di ché comunal. No simpri lis prescrizions a vegnin rispietadis de int, ancje parcă che 
cu la espansion demografiche si scuen cjatà gnùfs terens di coltivà e soredut di meti a passon, e a cressin 
une vore lis dibisugnis di legnam par brusá o di lavorà. Dut cas la atenzion di Vignesie pal teritori de mont e 
je documentade di un patrimoni di cjartis, mapis e documents che a pandin trop che Vignesie i tignìs a une 
gjestion corete des aghis, dai terens, dai boscs, no dome par garantî une gjestion plui coerente des risorsis 
naturâls, ma ancje par evită chei disordins idrogjeologjics che a segnavin bielză i teritoris alpins e prealpins 
dal Friùl. 

Cuant che Vignesie e cole e al rive il guvier francâs a vegnin introdusudis novitâts interessantis leadis aes 
istituzions dai Comuns, che dispès a cjapin dentri dal lôr patrimoni i bens che lis comunitàts de mont a ve- 
vin di simpri doprât in maniere coletive. Ancjemò une volte, ancje i francâs a àn une atenzion particolàr tal 
regolamentá l'ús dal passon e il sfrutament dai boscs. 

Sot de dominazion austriache (1814-1866), al ven controlât ancjemó di plui cemüt che si dopre i passons, 

massime pai ús civics, ma intal stes timp si sburtin i Comuns a dà vie lis 
proprietâts che a puedin sei stimadis sterpis o pustotis. Chest al puarte, 
massime in Cjargne, ae formazion di patrimonis privâts avonde grancj 
che ancjemò cumò, di là dai frazionaments ereditariis, a son presints. 
Cul Stât talian la mont si invie a jessi plan plan metude di bande, intant 
che la plane e tache a svilupàsi; cun di plui lis esigjencis strategjichis 
leadis ae cuestion dai confins a impedissin di podâ là indenant cuntune 
modernizazion plui marcade, ancje se in mont a son daûr a rinfuarcîsi 
formis di cooperazion e mutualitàt leadis sedi al mont agricul che a chel 
artesanâl e protoindustriâl. 

Magari cussì no la prime vuere mondial e sconvolg il teritori montan che, dui inte zone de ie al viòt 
implicâts paîs intîrs. Cu la fin de vuere la Val Cjanâl e il Cjanàl dal Fier a vegnin cjapâts dentri intal teritori 
regjonal, ma tal stes timp al tache un moment dificil che al rint plui pesante la crisi che e deventarà ancjemò 
plui evidente ae fin de seconde vuere mondial. Vie pe seconde vuere la mont e je ancjemò teatri di fats une 
vore crûts jenfri partigjans e trupis di ocupazion todescjis e cosachis, che a segnin ancjemò une volte il teritori 
e lis popolazions locals. 


La mont furlane e je duncje une vore diferenziade sedi dal pont di viste aministratîf sedi ancje tai aspiets des 
sòs regjons naturâls e dai siei ambients. Lis diviersis carateristichis di chestis zonis a àn fat in maniere che si 
formassin sistemis insediatîfs diferents e modei organizatifs economics une vore leâts ae presince des risorsis 
naturâls, massime dai boscs e dai pascs. Chescj modei insediatîfs, consolidantsi vie pai secui, a ăn origjinât 
formis di insediament e di produzion che a son deventadis tradizionâls e in cualchi misure omogjeniis, almancul 
tai lór aspiets gjenerài, ancje se si à di tignî cont des diviersis specializazions locâls. In gjenerâl si à di tignî a 
ments che in montagne il leam dal om cul ambient naturàl al è plui strent, e propit partint di cheste relazion 
mutual si son organizats i diferents mits di vite e di insediament: lis esigjencis dal contadin a son diviersis di 
chés dal pastôr o dal policultâr e a an puartât a doprà in maniere diferente lis risorsis e a inventà tecnologjiis 
diferentis di sfrutament. Duncje si pues lei l'ambient alpin di diviers ponts di viste: dal insediament ai mùts 
di vivi, des professions aes risorsis, dai modei economics a chei sociài. 

Par aprofondi si rimande a ognidune des schedis analitichis; culi o presentin in curt cualchi situazion che e à 
segnat di plui la vite te zone alpine furlane, divignint un model di riferiment par dute la mont. Dal sigür un 
model fondamentäl al è chel leat ae civiltàt agro-silvo-pastoräl, che al cjate il so moment massim di funzio- 
nalitàt e eficacie in Cjargne tacant dal XVII secul, ancje se i siei elements costitutifs si jerin imponüts ancjemó 
prime. La fuarce di chest model e je la organizazion vertical dal spazi, sei pes sieltis insediativis che par chés 
leadis aes funzions economichis. | insediaments si cjatin di fat dilunc di diretivis precisis che a tegnin cont 
dai limits altimetrics dal bosc e des culturis. 

In gjenerál si pues individuâ une prime fasse di insediaments tes valadis dilunc dai flums, fondamentài pai 
colegaments e pal traspuart, e une linie di insediaments parsore de prime fasse di bosc, dulà che si aram 
prâts stabii e dulà che l'insediament al jere plui favorevul soredut par E 
vie de esposizion plui lungje al soreli. Par solit chescj insediaments si 
cjatavin dilunc de linie des aghis, che a garantivin no dome l'aprovigjo- 
nament idric ma ancje la fuarce par fá lavorá mulins e seis. E podeve 
esisti, daúr de morfologjie dai lúcs, une altre linie di insediaments, ad 
ór de fasse plui alte dai boscs, o ben inte zone pedemontane insom des 
monts. Infin ancjemò plui in alt a jerin i insediaments provisoris dai stai 
e des malghis che, o viodarin, a vevin funzions diferentis e a jerin une 
vore leáts ae vite dal besteam. 

Cheste tipologjie di insediament si fondave ancje suntune organiza- 
zion fondiarie particolár, che e deve spazi sedi ae proprietát privade, 
concentrade dongje dai país e destinade a abitazion, ort e culturis, sedi 

ae proprietât coletive dai pascs e dai boscs. Inte zone prealpine e jere 
invezit min6r la presince de proprietât coletive e plui difondude la pro- 
prietât privade ancje pai pascs plui alts. La dificoltât di comunicazion, la 
lontanance dai emporis e dai centris principâi de plane e duncje i coscj 
alts dai traspuarts, ma ancje la organizazion sociâl stesse, a favorivin 
il consolidasi di un model di economie sierade, puartât a jessi autosu- 
ficient. Chest model, che in altris contescj al ă impedit la cressite e il 
svilup des popolazions, inte mont furlane al à rivât a nivei di eficacie e 
di eficience rimarchevui. 

Un altri aspiet fondamental al jere chel de division dal lavór, dulà che ogni 
component de societàt e in particolàr ogni component de famee al veve un compit precîs: no dome division 
dai compits e di professionalitàts, ma ancje division temporâl. | oms a lavoravin tal bosc, a tignivin bestiis o 
a fasevin i artesans; soredut a jerin lôr che a emigravin pe stagjon. Lis feminis a tiravin sù i fis, a lavoravin tai 
cjamps, a fasevin fen vie pal Istàt e si ocupavin ancje di cualchi ativitàt di trasformazion. 

Il doprà a plen la fuarce lavór al risultara, intune cu lis jentradis dai emigrants, l'element di fonde dal model 
di sussistence, ancje parcè che la buine abilitàt manual in ciertis professions e favorive une emigrazion ri- 
cercjade e ben paiade. L'an al jere duncje segnât di un Unvier lunc, cuant che i oms a emigravin e lis feminis 
a viodevin dai fruts e des bestiis te stale. Cuant che e rivave la buine stagjon i oms a tornavin par lavorà tal 
bosc o menâ lis bestiis in mont, intant che lis feminis a coltivavin cereâi, patatis e fasui e a metevin dongje 
lis scortis di fen par dâur di mangjà aes bestiis vie pal Unvier. In chest contest la pratiche dal monteà vie pal 
Istât e jere fondamental, parcă che e permeteve di slizerî il lavór e di sfrutá a plen la disponibilitàt di jerbe in 
cuote: lant in mont vie pal Istàt si podeve tirà sù un numar plui alt di bestiis, fin al 25% in plui. 

Il bosc al jere une altre risorse fondamental di chest model economic, che e à puartàt a formis une vore altis 
di sfrutament e professionalitât. Bielzà te ete dal Patriarcjât si an lis primis notiziis siguris di un sfrutament 
sistematic dai boscs, ancje se il legnam al jere simpri stàt un ben impuartant di scambi e di trasformazion. 
In plui che coventá pes dibisugnis locals, i boscs de mont furlane — soredut te epoche venite — a produsevin 
legnam di lavorà e di brusâ no dome pai centris de plane ma ancje par citàts plui lontanis tant che Vignesie 
e plui in là. In chest contest si à di ricuardä l'ús di menà für i lens doprant la aghe dai flums, fasintju rivà tes 
seis dai centris des valadis, e di li, lant ju pal Tiliment, fintremai tal puart di Tisane e tai puarts dal Adriatic. 
Tal Sietcent e soredut tal Votcent la industrie dal len e devente particolarmentri impuartante, parcè che e 
permeteve di doprà, ancje se in forme diversificade, lis diferentis speciis vegjetâls: lis conifaris e i faiârs des 
zonis di mont a vignivin preferits pe lavorazion dal len e si dopravin par brusä i lens mancul di valór de fasse 
culinàr. 

Ancje la ativitàt di sfrutament dal bosc e à patit vie pal Nüfcent lis vicendis che a an puartât ae crisi com- 
plessive de montagne, siben che e à cognossût une cierte incressite de produzion in timp di vuere e tai agns 
dopo des dòs vueris mondiâls. 

Il model di economie sierade, integrât cu la ativitàt intal bosc, cun cualchi lavorazion artesanàl une vore 
significative (che si pensi dome ae tiessidure o ae lavorazion dal len) e cui bêçs mandâts dai emigrants, al 
è stât ae fonde de economie alpine par almancul doi secui. Ma il privilegjà microsistemis economics orga- 
nizâts e autoreferenziâi al à impedit che si fasessin indenant chei elements di novitàt che intant a jerin daur 
a svilupasi. Cussi, cul cressi progressîf de popolazion, il model nol à plui rivât a fà front aes esigjencis de 
societât e de proprietàt. Di fat si è passâts a un fruçonament progressif des fameis e duncje des proprietàts, 
sedi come fabricâts che come terens: chest al à impedit une conduzion agronomiche razionál e al à puartàt 
a un sfrutament spropositàt dal spazi e de fuarce lavâr, par rivà infin al risultàt che la mont, no plui buine di 
garantî une vite adeguade e decorose, e je stade bandonade. 


Lis dinamichis di trasformazion che tal ultin secul a an interessât dut il teritori alpin a an vit te mont furlane 
risultàts une vore negatifs. Fin dal inizi dal Nüfcent, ma soredut dopo de seconde vuere mondial, cheste zone 
e à cognossüt la disgregazion de só struture social e economiche, une disgregazion determinade, in prime 

istance, di une pierdite massive di popolazion. Tra il 1921 e il 1951 la popolazion des zonis di mont si ridăs 
dal 0,4% ad an, tra il 1951 e il 1961 dal 1% ad an, tra il 1961 e il 1971 dal 2,1% ad an. Tal comples, tai vincj 
agns 1951-1971 la mont e piert il 26% de sò popolazion, une tendence che e continue tai dis agns che a 
seguissin cu la pierdite di un altri 4,8%. 

Chest procès al va indevant ancje tai agns ‘80 e, ancje se in maniere plui lizere, al rive fintremai in di di vuè. Us 
din chi cualchi dât esemplificatîf di chel che si pues defini un esodi che al à decimât la popolazion de nestre 
montagne, soredut des areis plui margjinâls de pedemontane e de mont plui interne: comuns des Valadis 
dal Nadison come Drencje e Stregne a àn pierdût, tacant dai agns '50, plui dal 80% de popolazion; Taipane 
e Lusevare tes valadis de Tor a àn pierdût passe il 70%; Dogne, Resie 
e Scluse a mostrin valórs di dispopolament dongje dal 70%. Ancje la 
Cjargne e paie il so tribût in tiermins di pierdite di popolazion, soredut 
tai comuns plui alts che a viodin parti passe il 60% de lôr int, rinfuarcint 
la posizion invezit dai centris di valade come Tumieg e Vile. Di bande 
lòr, i comuns de pedemontane ocidentàl a mostrin percentuâls dongje 
o superiòrs dal 70%. 

Il dispopolament al compuarte altris fatârs di debolece te struture demo- 
grafiche, come la incressite de etàt medie de popolazion, la prevalence 
di feminis rispiet ai oms, la diminuzion de natalitàt, il salt natural une 
vore negatîf e un degrât sociàl une vore pronunziât. Cu la int che e partìs 
a sierin, di fat, i ponts di riferiment de comunitàt: lis scuelis, lis ostariis, 
lis buteghis, lis glesiis, i servizis di base, sbassant di bot il niviel di une 
cualitàt di vite dignitose. Cun di plui, il dispopolament de montagne 
al à puartât a une diminuzion dramatiche tal numar dai lavoradârs 
de agriculture, che si compagne ae diminuzion continue dal patrimoni 
zootecnic e des superficiis coltivadis. 

La mancjance di ufierte di lavôr tai setôrs no agricui e il pâs limitàt, al- 
mancul par cumò, dal turisim a ăn judat a rinfuarcî e acelerà chei procès che o vin nomenat parsore, obleant 
la fuarce lavòr a vignî jù des monts par stabilîsi tai centris di valade o tal plan, come ancje a cjapà la strade de 
emigrazion. | procès di ristruturazion de industrie in rispueste a periodis di crisi, che a àn fat sì che a sierassin 
une vore di unitàts produtivis, no son rivâts a stratignî la fuarce lavâr e no àn dat oportunitàts ai zovins di 
inserisi intun procès produtîf che ur dedi une cualchi sigurece. Ancje il setâr tradizionäl dal artesanat nol à 
savüt profită subit des inovazions, dai cambiaments tecnologjics e des gnovis domandis dal marcját, e dome 
di pâc al è rivât a crea oportunitàts di lavòr, leadis ancje al setór dal turisim e de inovazion tecnologjiche. 
Tai ultins timp, ancje in graciis dai programs europeans, la mont furlane e je daür a ciri gnüfs modei di disvilup, 
fondâts su la valorizazion dai prodots locài e suntun turisim che al procure di promovi lis particolaritàts culturâls 
e identitariis des zonis di mont, intun tentatîf di rivà a superà chel degrât che se no al somee destinât a là 
indevant tai agns, cun efiets negatîfs no dome pes zonis di mont ma ancje par dute la comunitàt regjonâl. 

La mont furlane 


Il teritori de mont furlane 


La sudivision des Alps e Prealps furlanis. Carateristichis gjeologjichis principâls. Condizions climatichis. Leture 
dal profil altimetric de distribuzion de vegjetazion. Idrografie superficial (lacs, flums e rius). 

Modalitàts distributivis dai centris abitâts: dilunc de valade, dilunc dai teraçaments glaciofluviài, in cuote; 
svilup insediatîf e condizions climatichis; svilup dai centris: notis storichis; insediaments permanents 
e temporanis; dinamichis demografichis principâls: il procès di dispopolament e di invieliment; ufierte e 
tipologjie dai servizis; i centris turistics: carateristichis comunis e elements di diferenziazion. 

| fatórs che a determinin lis diviersis tipologjiis di abitazion; la cjase e la organizazion social e economiche; la 
cjase di une volte e la cjase di cumò te mont furlane; la cjase tradizionâl come museu a ricuart di une culture 
residual; a cambiin lis cjasis, a cambiin i materiâi di costruzion. 


Leture e analisi di une cjarte corografiche dal Friùl > individuazion des zonis di mont e des lór divisions in- 
ternis > identificazion dai rius e flums principâi e dai lâcs plui grancj > ricercje des relazions tra la presince 
dai lâcs e ché dai rius e dai flums. 


Racuelte di fotografiis su la montagne > colocazion des fotos in riferiment ae cjarte corografiche > doprant 
cjartis topografichis 1:50.000/1:25:000, analisi comparade fotos/cjarte. 


Analisi cjarte tematiche > individuazion zonis di bosc > osservazion, traviers di fotografiis, des diviersis tipo- 
logjiis di bosc > individuazion des carateristichis specifichis di ogni tipologjie (faâts, pecâts, e v.i.) 


Visite sul cjamp > orientament su la cjarte > leture des variazions te vegjetazion in relazion ae altitudin > ra- 
cuelte di reperts (litologjics, vegjetâi e animâi); documentazion fotografiche > osservazion, analisi, catalogazion 
e colocazion dai reperts e des fotos te cjarte de aree visitade, disegnade dai fruts su scjale grande. 


Traviers de osservazion direte o indirete, individuà lis carateristichis funzionâls dai fabricâts di un ciert in- 
sediament: abitazion, rustic, ativitât produtive, servizi public > diferenzia lis abitazions tra tradizionáls e 
modernis > individuâ la modalitât di üs des abitazions, se permanente o temporanie > de cjase ae só fun- 
zion economiche origjinâl: conservazion dal fen e dai prodots de agriculture, sotet pes bestiis, produzion dal 
formadi, lavorazions artesanáls. 


Disen, suntune base cartografiche comune, di plui cjartis tematichis che a rivuardin: la trame dai insedia- 
ments, la rét idrografiche, lis curvis di nivel, lis infrastruturis de viabilitât > soreposizion a doi a doi dai strâts 
cartografics prodots » analisi interpretative. 


Racuelte di dâts e informazions su lis dinamichis demografichis e sui servizis ufierts in cualchi comun cam- 
pion > individuazion dai criteris di codifiche > elaborazion di struments di sintesi par ogni comun > analisi 
comparade dal campion » confront cul cuadri socioeconomic di une citát di mont e cui valórs medis provin- 
ciâi. 


Racuelte di fotografiis su lis stazions turistichis > individuazion dai elements che a caraterizin ogni localitât 
> confront e discussion par stabili i ponts di fuarce e i problemis des citadinis turistichis > identificazion dai 
elements di diviersitât, se a son, a seconde de divierse tipologjie turistiche. 


Visite a une citât di mont > leture dal paisaç urban > identificazion des struturis e dai servizis > incuintri 
cuntun espert (es. aministradör/funzionari comunäl) > interviste di bande dai fruts > produzion di un opuscul, 
ancje doprant lis fotografiis fatis te visite. 


Visite a une cjase tradizional de Cjargne > disen de plante > indicazion des stanziis e de lôr funzion > con- 
front cu la nestre cjase > analogjiis e diferencis. 


Racuelte di fotografiis di diviersis tipologjiis di cjasis di montagne, riferidis ancje aes diviersis valadis > colo- 
cazion gjeografiche > individuazion dai elements di similaritàt e di diference > identificazion dai intervents 
di modernizazion se a son stàts. 

Parc des Prealps Juliis e Parc des Dolomitis Furlanis 

Bosc dal Tarvisian e lacs di Fusiniis 

Visite a cualchi esempli significatif di centri abitât: la citat di Tumieg, la stazion di schi di Plancjaval, un borc 
temporani (Cjanäl Pedarc o Cjanäl di Sant Francesc) 

Visite al país di Pesariis o al pais di Povolär (la cjase dal Cjanäl di Guart); visite ae cjase Calice-Gerometta a 
Paulâr 


Parc des Prealps Juliis, Resie (Ud) 

Parc des Dolomitis Furlanis, Cimolais (Pn) 
Museu dal Bosc di Tarvis (Ud) 

Museu cjargnel des Arts e Tradizions popolàrs " Gortani" di Tumiec (Ud) 
Cjase Calice-Gerometta di Paulàr 

Museu Etnografic, Malborghet (Ud) 

Mostre naturalistiche "Preon 200 milions di agns”, Preo 
Museu Gjeologjic de Cjargne, Dimpec (Ud) 


La mont furlane 


A La mont tes s6s carateristichis 
naturalistichis e ambientâls 


Monts e cretis ~~ 


La part furlane dal arc alpin e je fate di diviersis cjadenis, cuasi dutis che 
a fasin part des Alps Cjargnelis. Lis Alps Cjargnelis a son dividudis di un 
lunc tai longjitudinäl intune cjadene setentrional, sul confin cu la Austrie, 
e diviers grups di monts logâts plui a sud e clamâts Alps Tumiecinis. Lis 
monts des cjadenis cjargnelis a son di composizion calcarie e in gjenar 
avonde altis — il Colians cui siei 2781 metris e je la mont plui alte — che 
a van sbassantsi di ovest a est fin ae Siele di Cjamparòs. A fasin part des 
Alps Cjargnelis ancje une schirie di monts fatis a spice e di nature dolo- 
mitiche, lis Cretis Pesarinis. 

In Friül e je ancje la part plui nordocidentàl des Alps Juliis, che pal rest a 
son cuasi dal dut in teritori sloven, caraterizadis dai lôr grancj crets a forme 
di tor tant che il Jôf dal Montâs, il Jóf Fuart e la Mont Cjanine. 

La mont furlane e cjape dentri ancje dòs seriis impuartantis di rilêfs 
prealpins. Bande soreli a mont a son lis Prealps Cjargnelis, cuasi dutis 
in provincie di Pordenon, caraterizadis di une schirie di crets prestigjòs 
di nature dolomitiche, destinazion preferide dai passionats di alpinisim. 
Bande soreli jevât a son lis Prealps Juliis, orientadis di traviers a formà 
une bariere dulà che a van a sbati i nùi che a rivin di sudovest, scjariant 
su cheste zone une medie di plui di 3.000 milimetris di ploie ad an, un 
record a nivel talian. 


| lacs de zone di mont a son di tré tipologjiis diferentis. In alte montagne 
o cjatin pal plui i lâcs glaciâi, di forme taronde, formats dentri dai bacins 
dulà che par antic a jerin i glacárs alpins. A son, po dopo, i lacs di sbara- 
ment natural, svilupàts dulà che un slac di tiere al à fermat il cors di un 
riu. Infin a son i lâcs cussì clamâts artificiài, ancje chei nassûts par une 
azion di sbarament, in chest câs decidude e puartade indevant dal om cu 
la costruzion di dighis (lac di Sauris e lac di Barcis). 


La mont furlane, in conseguence de cuantitàt des precipitazions, e je ca- 
raterizade di une rât idrografiche superficial une vore bondante, cuntun 
grum di rius che a vegnin jù di buride dilunc di cjanài laterài strents e 
fonts, butantsi di man in man in rius simpri plui grancj. 

Ancje se al somee che chestis aghis di mont a vedin mantignüt il lör stat 
natural, in veretàt rostis, dighis, arzins, implants di captazion e canaliza- 
zion de aghe a àn cambiât vie pai agns la muse dai bacins idrografics de 
montagne, pleantju ai üs e aes dibisugnis dai oms. 


Il bosc al è un dai elements che a caraterizin il paisac des zonis di mont. 
Si lu cjate intune fasse altimetriche une vore variabile, soredut in relazion 
ae esposizion al soreli, stant che dutis lis cjadenis plui impuartantis, alpinis 
e prealpinis, a son orientadis di ovest a est. Lis tipologjiis di bosc plui 
difondudis a son il faét, che al domine in dut l'arc alpin orientál e si lu cjate 
ancje a cuotis no masse altis; la pinede, componude in particolâr di pin 
blanc (Pinus sylvestris) e pin neri (Pinus nigra); e il pecèt, cu lis varietâts dal 
pec (Picea excelsa) e de dane (Abies alba), che in gjenar si cjatin a cuotis 
mediis o altis. La tipologjie di bosc plui comune te mont furlane e je une 
combinazion di faiârs e di pecs, cun plantis une vore svariadis par etât e 
par altece. 

La macrofaune 


RE 


Lis zonis di mont, soredut i boscs ma ancje i präts e i crets avonde alts, 
a presentin une faune salvadie svariade e par ciertis speciis une vore 
numerose. Insieme cuntune grande cuantität di bestiis di piculis dimensions 
— dai uciei ai roseadörs, des diviersis cualitäts di retii aes tantis e diferentis 
speciis dai insets — e je pardabon interessante la difusion de macrofaune, 
un fenomen che al & daür a cressi simpri di plui. Une presince impuartante 
e je soredut chè dai ungulâts — i cjavrüi e i cierfs che a vivin tal bosc, il 
stambec e il cjamog che a stan adalt su pes rivis — e dai grancj predatòrs 
che, dopo che a jerin sparîts di tant timp, a son di pâc tornâts a compari 
soredut tes Alps e Prealps Juliis. A son la ling, il löf e l'ors, un dai mamifars 
plui grancj, che, ancje se in numars ancjemö limitáts, a son tornáts a fasi 
viodi te mont furlane, rivant de vicine Slovenie traviers di cualchi coridòr 
ecologjic, atirâts de bondance relative dai unguláts, la lor prede natural. 


Í 


diá La trame dai insediaments te mont furlane 


Citâts alpinis 


Se o vessin di individuâ une citât inte mont furlane, cheste citât e varès di 
jessi par fuarce Tumiec. Il centri plui grant de nestre mont, fat sù intun slarc 
de valade ae confluence di Bût e Tiliment, Tumieg al è l'unic insediament 
che o podìn di sigûr clamâ citât, in gracie soredut de grande varietât di 
servizis che al ufrìs e dai puescj di vore a disposizion tes variis aziendis 
publichis e privadis che a son logadis ali. Ancje su la fonde di cheste sô 
funzion centrâl, in plui di une ocasion e je stade fate la propueste di costituî 
une provincie de mont cun capital, juste apont, Tumiec. Tarvis, caraterizât 
di une identitât turistiche e comerciâl plui marcade, al rapresente chel altri 
centri de nestre mont che al vedi une fisionomie urbane. La storie di cheste 
localitât e je stade determinade de sô posizion particolâr, tant che crosere 
tra lis trê areis culturâls plui impuartantis dal contest european: slave, 
mediteranie e gjermaniche. 


Centris di valade 


La maiorance dai insediaments de mont, o almancul il centri principâl di 
ogni comun, a son fats sù dilunc des valadis plui impuartantis e servîts des 
stradis principâls che a traviersin e a incrosin la mont furlane. Cussì, par 
esempli, o cjatin Vile di Cjargne, Enemonc, Dimpeç e For Disore dilunc de 
Valade dal Tiliment; Davâr, Comelians, Rigulât e For di Avoltri tal Cjanâl di 
Guart; Resiute, Scluse e Pontebe dilunc dal cors de Fele. 

Cun dut che in gjenerâl si trate di localitâts no masse indotadis di servizis 
e cuntune popolazion residente no masse grande, a son ponts di riferiment 
par dutis lis frazions e pai borcs dulintor, dispès poiâts plui adalt su pe mont, 
e in tancj câs a son la destinazion preferide intal procès di trasferiment 
viers dal fonts de valade de popolazion de mont. 

Stazions turistichis 


Lis stazions turistichis pai sports invernâi che o cjatin ator pe mont furlane 
a an carateristichis diferentis, e si puedin classifica in dôs categoriis. 
Tarvis, For Disore, Ravasclât e Sauris a rapresentin un model tradizional 
di svilup turistic, dulă che lis struturis di ricet — albiercs, servizis pe 
ristorazion, secondis cjasis, implants sportifs e pe ricreazion — si svilupin 
tant che estension, e in cualchi câs riconversion, dal insediament origjinâl. 
In chestis localitats i servizis di ricet ai turiscj a son logâts dentri dal 
contest residenzial origjinari. Lis stazions di Plancjaval e Nevee, e par 
cierts aspiets il Goncolan, a son fats su invezit ex novo, par rispuindi ae 
domande simpri plui fuarte e specializade di bande dai passionâts di 
sports invernâi. 


Cjase cjargnele 
(Cjanàl di Guart) 


F 


Une volte, soredut la ativitàt dal arlevament ma ancje il lavôr dal bosc 
e lis pocjis coltivazions a domandavin la costruzion di diviers fabricâts 
di servizi e abitazion temporanie, par solits fats sù cun materiài che si 
podevin cjatà sul puest tant che il len e la piere. Cussì lis monts a jerin 
caraterizadis de presince di piçui fabricâts sparniçâts su pes rivis, dopràts 
par tignî il fen e tant che sotet temporani pes bestiis, o ancje tant che 
abitazions stagjonâls par boscadârs e pastârs (caseris). In cualchi câs i stai 
a jerin tiràts sù un dongje di chel altri a formà un borc, si ben temporani, 
come tal câs dai stai di Orias tal Cjanäl Pedarc, une des testemoneancis 
plui interessantis di cheste tipologjie abitative, ancjemò in di di vu intun 
stât di conservazion acetabil. 


fa Une tipologjie architetoniche par ogni valade 


| esemplis di architeture rural cjargnele che si viodin in dì di vué a son 
avonde resints, e dome une vore di rár si cjatin cjasis dal 1400 o dal 1500; 
chest parcă che cuasi dutis lis cjasis di chestis valadis a jerin fatis su cun 
materiál dal puest, len pe struture e pai múrs e stran o scjandulis (cops 
di len di laris) pal cuviert, materiái che cul timp si ruvinavin e soredut a 
riscjavin di cjapá fac. In ogni câs, i pöcs fabricâts che a son sorevivüts 
fin cumò cuntun aspiet in aparence origjinál in veretát a àn patit vie pai 
agns diviers intervents di ampliament o di ristruturazion, che in buine 
part dai câs a ‘nd àn modificát une vore il disen origjinari. 

Cussi, la cjase cjargnele che vué o vin la oportunitát di viodi e je cuasi 
simpri une cjase signoril, magari proprietát di fameis di marcjadants o di 
grancj imprenditórs dal len, che a vevin la pussibilität di fasi su une cjase 
di piere, cul cuviert di planelis o di cops di cuet, ancje se i múrs internis 
a podevin jessi di len e duncje no jerin sparagnáts dai fúcs. Par solit te 
facade si vierzevin un sotpuarti tal plan tiere e une loze tal plan nobil, 
ducj i doi cun arcs; lis scjalis a jerin internis e i plans a podevin jessi doi o 
tré, a seconde des variantis, in gjenar cul cjast doprát come granár. 

Cjase prealpine 


Tes Prealps Cjargnelis la cjase rural tradizionál e presente diviersis 
variantis, daûr de valade e soredut de influence plui o mancul fuarte di 
un ciert model architetonic: par esempli cjargnel de valade dal Tiliment, 
venit de valade de Plâf o furlan de alte planure. Cussi o cjatin abitazions 
cul sotpuarti e la loze cui arcs (cjase di Claut, cjase di Barcis), ma ancje la 
particolaritât de cjase alte e strete di Cjas o la cjase a cort dal Cjanäl di 
Sant Francesc o dal Cjanal di Tramonc. 

Une variante une vore interessante e je la cjase andreane, clamade cussi 
parcă che a son une vore di esemplis tal paisut di Andreis, ancje se si le 
cjate dispès ancje te Val Colvare e tal stes Cjanâl di Sant Francesc. Lis 
carateristichis principâls a son il sotpuarti e lis lozis (i dalts), une par ogni 
plan, viertis e cu lis scjalis esternis, cu la prime rampe di piere e châs altris 
di len. La cjase si svilupe in vertical cun doi plans risiervâts aes cjamaris; 
il plan tiere al è dividût tra cusine e cjanive, une dongje di ché altre. Par 
solit il rustic al è separât o in cualchi câs tacât di une bande, ma nol è mai 
part de cjase come che al sucedeve invezit in tancj modei alpins. 


Ancje se a son imparintadis cun châs altris tipologjiis architetonichis de 
alte furlane, lis cjasis dal Cjanäl di Resie a mostrin cualchi peculiarität. La 
cjase roseane — o intindin la cjase comune, ché puare, e no la abitazion 
signoril che e somee une vore a ché cjargnele — par solit e je picule e 
póc profonde, tacade di dutis dós lis bandis cun chés altris cjasis. E à 
dós stanziis al plan tiere e altris dós stanziis al prin plan; par là parsore 
e je une scjale esterne di piere e un puiül, doprát ancje come dipuesit e 
pe conservazion dal racolt; dal puiül cuntune scjalute di len si va sü tal 
cjast. Nol jere insolit che la stesse cjasute e fos doprade ancje come sotet 
pes bestiis, tal cás che no si ves a disposizion un rustic separât o tacât 
ae cjase. 


In gjenerál, gjavant la pendence plui fuarte dal cuviert, justificade des 
neveadis plui bondantis, lis cjasis di gnove costruzion in montagne, che a 
sedin primis o secondis cjasis, no son masse difarentis di chés di planure, 
jessint che a van daür di un model standardizât cence colegaments cul 
spazi gjeografic di riferiment. In ogni câs, ancje tes cjasis gnovis il materiâl 
di costruzion plui doprât al è il len, presint almancul come material di 
finidure, e chest al rapresente un secont, ancje se debul, element di 
continuitàt tra passat e presint. 

Disigürpluisignificativis suntun plan architetonic come ancje etnoculturál, 
simpri che a sedin intervents di cualitát, a son lis ristruturazions des caseris 
e soredut dai stai, trasformâts in bielis residencis turistichis. L'intervent al 
fás di mut che il fabricât, cuasi simpri bandonât di agns, nol ledi indevant 
a degradâsi; e ancje se lis trasformazions no son simpri pocjis, si garantis 
tai agns a vignî la sorevivence di chestis testemoneancis impuartantis dai 
máts tradizionâi di vivi e lavorà te mont furlane, zaromai disparits. 


Cjase moderne o modernizade 


tè 


Argoments 


Percors di 
aprendiment: 


Ativitâts e 
metodologjiis 


La mont furlane 


Mistirs antics, gnovis produzions, lis oportunitâts dal turisim 


Ativitâts primariis principâls de mont furlane; condizions climatichis e disvilup agricul; il sfrutament de tiere 
in relazion aes fassis altimetrichis: un model di leture; la ativitât stagjonâl dal cjamâ la mont; il setôr primari 
te zone alpine e prealpine furlane in di di vué. 

Lis lavorazions tradizionâls di origjin preindustrial: dal len, de piere, de tiessidure e dai prodots alimentârs; la 
energjie idrauliche e idroeletriche e il disvilup des fabrichis: lis carteris e lis seis; la industrie moderne te mont 
furlane: la industrie mecaniche di precision, dal mobil, metalmecaniche e de aghe minerâl. 

Tipologjiis di turisim: turisim residenziäl estîf, turisim dai sports invernâi, turisim cultural; la difusion dal 
turisim vert; notis storichis sui procès evolutifs des diviersis tipologjiis turistichis; svilup turistic e condizions 
economichis; turisim e svilup dai insediaments: struturis di ricet e di servizi, infrastruturis pe viabilitât; i 
paisags dal turisim. 


Osservazion di fotografiis di valadis alpinis, di orientament longjitudinal e trasversal > individuazion dai lôr 
elements costitutîfs, naturài e antropics > identificazion des variazions paisagjistichis che si cjatin dal fonts 
de valade ae cime des monts > costruzion di modei che a riprodusin lis fassis altimetrichis osservadis. 


Racuelte di testemoneancis orâls su lis ativitàts produtivis tradizionâls dal setâr primari intune zone di mont > 
individuazion des tecnichis di lavorazion, dai imprescj dopràts e dai lûcs di produzion (casere, malghe, stali, stale, 
e v.i.) > riproduzion di cualchi imprest > preparazion di une mostre o di une sezion di un museu. 


Visite vuidade al Museu des arts e tradizions popolàrs di Tumieg > osservazion detaiade des sezions de agricul- 
ture, dal arlevament e des ativitâts forestáls > riproduzion grafiche dai manufats che a an colpît di plui l'interès 
dai fruts > produzion di schedis esplicativis. 


Racuelte di informazions su lis industriis plui impuartantis tal teritori > localizazion des industriis su la cjarte 
gjeografiche > preparazion di schedis di aprofondiment su lis materiis primis che a vegnin trasformadis e lavo- 
radis > colegament tra schedis e sîts industriài. 


Ativitàt di ricercje sul prodot cjarte > individuazion des materiis primis > studi des fasis principâls de produzion 
de cjarte > identificazion di diviers prodots dal setâr e des lòr carateristichis > preparazion di schedis pe osser- 
vazion e ricercje > visite vuidade a un stabiliment di produzion di cjarte > interviste al responsabil de aziende 
> ativitàt di rielaborazion e aprofondiment in classe dopo de visite. 


Individuazion dai ús energjetics de aghe, cun ricercjis sui tescj e visitis sul cjamp: aghe e moviment (menade dai 
lens, çatis e barcjis); aghe e industrie (mulins, batifier, seis e v.i.); aghe e trasformazion in eletricitàt > studi dal 
funzionament dai sistemis di produzion idroeletriche > utilitàt e problemis de costruzion di dighis > la tragjedie 
dal Vaiont > elaborazion di un scheme concetuâl relatif ae aghe come font di energjie. 


Visite al stabiliment Goccia di Carnia a For di Avoltri > de fontane ae butilie: lis carateristichis dal cicli produtîf 
> aprofondiments su la tematiche de cualitàt de aghe > analisi de domande di aghe mineràl. 


Individuazion e localizazion des minieris plui impuartantis de mont furlane > ricercje vuidade par cognossi la 
diference tra risorsis minerariis, risorsis metalifaris e materiâi di costruzion, e la diference tra minieris viertis e 
in galarie > leturis sul lavôr dal minadôr > creazion di une tabele a dople jentrade: risorsis minerariis e bens di 
ús comun, individuant lis relazions. 


Leture e identificazion su la cjarte des localitàts turistichis plui impuartantis de mont furlane > sudivision par 
tipologjie di risorse e ufierte turistiche > costruzion suntune base cartografiche “semplificade” (dome la mor- 
fologjie e la viabilitàt) di une cjarte tematiche di argoment turistic. 


Racuelte di informazions su la storie e lis risorsis di cualchi localitât > selezion e analisi, in piçui grups, dal 
material tirât dongje > elaborazion di une schede storiche essenziàl e di un scheme des risorsis > riferiment ae 
cjarte tematiche prontade in precedence. 

Par savê 
di plui 


Visitis 
sugjeridis 


La mont furlane 


Elaborazion di propuestis di itineraris turistics su la fonde des cognossincis fatis, des schedis elaboradis e des 
cjartis produsudis. 


Visite di istruzion, par stazà la fatibilitât dai itineraris proponûts e la coretece des indicazions sugjeridis > leture 
de cjarte e pratiche di orientament > racuelte di documentazion fotografiche > completament des schedis. 


libris e Museo Friulano di Storia Naturale, Direzione Autonoma Friuli-Venezia Giulia, 
depliants Foreste, uomo, economia nel Friuli Venezia Giulia, Udin, 1986. 


Regjon Friül-Vignesie Julie, Union Europeane, La filiere bosc len, 2002. 


Enciclopedia monografica del Friuli-Venezia Giulia, 
La vita economica, part prime, Udin, 1976. 


G.F. Dreossi, M. Pascolini, Malghe e casere della montagna friulana, Udin, 1995. 


Visite a une casere come Casere Pramôs, Casere Meledis, Casere di Lance, Casere Pozôf. 

Visite a un implant produtif: une cartere o une see. 

Visite a une central idroeletriche e al Centri Visitis di Nert dal Parc des Dolomitis Furlanis, dedicat ae catastrofe 
dal Vaiont. 

Unic percors pluritematic: stazion di schi dal Concolan, localitât termâl di Darte, zone archeologiche e Pléf di 
Sant Pieri di Zui e museu etnografic di Tumiec. 


Contats 
utii 


Cartificio Ermolli, Vie G. Ermolli 62, Muec (Ud) 

Museu cjargnel des Arts e Tradizions popolârs "Gortani" di Tumiec (Ud) 
Termis di Darte (Ud) 

Mostre de Grande Vuere, Tamau (Ud) 

Parc des Dolomitis Furlanis, Cimolais (Pn) 

Museu archeologjic di Zui (Ud) 

Centri visitis su la art casearie, Pofarri di Frisanc (Pn) 

Museu de Tradizion Minerarie di Raibl (Ud) 

Presepi di Teno, Sudri (Ud) 

Farie di Checo, Curcuvint (Ud) 

2) La agriculture 
(0) -** 


| prodots de tiere «í La necessitât di doprä a plen lis risorsis a disposizion e à fat in maniere che 

ENTER ; la int di montagne e svilupàs lis ativitâts agriculis cun grande atenzion, 

mantignint un leam strent cu la nature e cu lis carateristichis particolârs 

des lôr proprietâts, deventant di volte in volte pastôrs, contadins, arlevadôrs 

di besteam, boscadôrs. 

La fuarce di chest model e je la organizazion verticâl dal spazi, sedi tes sieltis 

insediativis sedi tes sieltis leadis aes funzions economichis. | insediaments 

a son fats sù, di fat, su diretivis precisis che a tegnin cont dai confins 

altimetrics dal bosc e des culturis; cun di plui, la organizazion fondiarie 

e deve spazi sedi ae proprietât privade, concentrade dongje dai paîs e 

destinade a abitazion, ort e culturis, sedi ae proprietât coletive dai pascs 

e dai boscs. 

Un altri aspiet fondamental al jere chel de division dal lavôr, dulă che 

ogni component de societât e in particolâr ogni component de famee al 

veve un compit precîs: no dome division dai compits e di professionalitâts, 

ma ancje division temporâl. | oms a lavoravin tal bosc, a tignivin bestiis 

o a fasevin i artesans; soredut a jerin lôr che a emigravin pe stagjon. Lis 

feminis a tiravin sù i fis, a lavoravin tai cjamps, a fasevin fen vie pal Istàt 

e a fasevin ancje cualchi ativitât di trasformazion. 

Lis ativitâts agriculis principâls a jerin destinadis soredut al consum de 

famee, e duncje si coltivavin cualitâts robustis che no pativin la altece e 

a madurivin vie pal Istât: verduris di mangjà subit, cualchi cereâl come 

vuardi e siale, ju te valade ancje forment e sorc o prodots che a podevin 

jessi doprâts vie pal Unvier, come fasui e patatis. Impuartante e jere ancje 

la coltivazion des pomis, soredut milugs, pirugs, siespis, coculis e cjariesis. 

Rare e jere la coltivazion de vit, propit pes particolaritâts climatichis e 

morfologjichis dal teritori. 

Cheste agriculture e à prodot paisacs carateristics, cui siei 

cjamputs poiâts su rivis ancje une vore altis, cui cur 
teracaments, cui pomârs, cui filârs 
dai fasui tignûts sù dai raclis. 
Un timp si coltivavin ancje plantis 
destinadis ae tiessidure come 

il lin e soredut la cjanaipe; 

tal fonts des valadis si 
metevin ancje i moràrs, 

che a coventavin par dà 

la fuee ai cavalirs. 

Cumò si è daür a recuperà lis 
antighis varietàts locàls e si tint 
a valorizà i prodots de agriculture 
in funzion gastronomiche, come 
i fasui, i milugs e la mîl, cun 
produzion ancje di marmeladis 
e confeturis. 

La mont furlane 


La trasformazion dai prodots 


La ativitat principal tal model agricul di une volte e jere l'arlevament des 
vacjis e duncje il sfrutament di prâts e pascs. 

Di fat cheste ativitât e permeteve di doprà in maniere inteligjente lis risorsis 
che la montagne e meteve a disposizion: i prâts di seâ tal fonts des valadis 
o dongje dai paîs e i prâts permanents in mont. 

Lis bestiis che si tignivin a jerin soredut vacjis di lat, pioris e cjavris che 
vie pal Unvier a jerin tignudis a sotet tes stalis dongje des cjasis e vie pal 
Istàt a jerin menadis in mont. 

Cheste pratiche di “cjamà la mont”, vâl a dî di menà lis bestiis a passon 
in mont, e jere — e e je ancjemó cumó, ancje se in maniere ridote — 
fondamental, parcă che e permeteve di slizer il lavór e di sfrutâ a plen 
la disponibilitàt di jerbe in cuote, cuntune scansion temporàl une vore 
precise e funzionäl. Intun prin moment lis bestiis a passonavin tai prâts a 
pene difür dal pais, dulà che a jerin i stai e lis staipis, di proprietât privade, 
che a jerin dopradis di une famee e furnidis di ce che al coventade pe 
vite di ogni di, par fà il formadi e tignf il fen. Lis malghis in mont a vegnin 
dopradis intun secont moment, in forme comunitarie e cuntune organizazion 
precise, che e cambiave di une zone a ché altre, e a rapresentavin ancje 
un moment di produzion cualificade di formadi e di chei altris prodots di 
trasformazion dal lat. 

Pal belang alimentâr de famee a jerin impuartants ancje i purcits, i cunins, 
lis gjalinis, i dindis e châs altris bestiis tignudis dongje cjase. 


La ativitât di arlevament tes stalis o in mont e permeteve une volte di 
lavorà une grande cuantitàt di lat, produsint formadi, scuete e spongje 
che dispés a jerin vendüts ancje in planure. 

Ancjemó cumó chescj prodots, e soredut il formadi di mont, a son une 
vore preseâts pe lór cualitât e pal savór particolàr. 

Il lat tes caseris al ven lavoràt ancjemó in maniere tradizionäl: si sbrume 
il lat; si lu scjalde a une temperadure di cirche 35 gráts; si met il cali; si 
lavore il lat cuntun imprest particolâr, la glove; si torne a scjaldà il lat piât, 
si lu gjave dal füc e si lu lasse disfredà un tic; si met la paste tai stamps, 
cumó di açâr, une volte di len (talcs); si lu ten sot pression par 12 oris; 
si lu sale e si lu met vie a stagjonä. La lavorazion dal lat no finis cu la 
produzion di formadi, ma si fasin ancje la spongje e la scuete, che e ven 
cuasi simpri fumade. 

Ma cemût mai isal cussi bon il formadi di mont? Il segret al è che il lat al 
cjape ducj i savórs dal passon, dal aiar, de sapience des vacjis che a sielzin 
lis jerbis, cuasi vuidadis dai odârs e dai savórs. 

Ché art che si viôt tal fà il formadi e passave e e passe ancjem te lavora- 
zion de cjar dal purcit, che si trasforme in luianiis, salams e persuts, ancje 
chei dispès metüts a fumá. 

La mont furlane 


Industrie minerarie | 


FA Le industrie 


Fin de antighitât la mont e je stade une font impuartante di minerâi, ancje 
se si scuen precisa che il teritori furlan tal so complès al è caraterizat di 
une scjarsetât di risorsis minerariis. Fin ai agns '50 dal secul stât la Cjargne 
(te miniere di Cludini su la rive di campe dal Dean) e il Cjanâl dal Fier (te 
zone a nord di Pontebe) a produsevin cjarvon, che al vignive doprât soredut 
te industrie metalurgjiche. A jerin, cun di plui, minieris di metai tant che 
ram e plomp (Mont Navanze parsore For di Avoltri), plomp e zinc (Cjanâl 
di Racolane e Raibl) e minerài di fier (Mont di Verzegnis e Ugovize) che a 
siervivin lis piçulis fondariis de zone. 

Cualchi piçule gjave di material di costruzion e lavore ancjemò in dì di 
vué, soredut châs che a produsin marmui di presi tant che il marmul rose 
de gjave di Pierabec (For di Avoltri), il grîs cjargnel di Tamau, lis gjavis di 
zes e di altris cualitàts di piere di calcàr. 


Industrie dal len 


Industrie idroeletriche 


La grande estension di bosc de mont furlane e à simpri rapresentàt une 
risorse di impuartance fondamental, in grat di sodisfá lis dibisugnis locals 
— tant che material di costruzion des cjasis, pe produzion di mobilie e di 
manufats artesanái, e tant che len di brusà — e di alimentá il cumierg e la 
esportazion, in particolâr tai secui de dominazion veneziane. 

Doprant la fuarce idrauliche, une vore difondude tal teritori, fintremai 
de Ete di Miec a an funzionât in dute la montagne diviersis buteghis di 
marangon e seis che a lavoravin i lens. Tai ultins agns, lis dinamichis dal 
marcjat global a an fat di mût che a sierassin une vore di aziendis; a con- 
tinuin a lavorà ancjemò un pocjis di seis e fabrichis di mobii, in particolàr 
lis aziendis di Sudri tal Cjanal di Sant Pieri. 


La mont in gjenar e vül dî bondance di aghe, e di fat lis aghis a an 
rapresentát la font principal di energjie, in stat di alimenta diviersis 
fabrichis e buteghis artesanäls fatis sù dongje dai rius che a vignivin 
jü de mont. 

Cui ultins agns dal 1800, ancje pe mont furlane e scomence la lungje 
stagjon de produzion idroeletriche: la derivazion di torents par formâ 
canâi e la costruzion di dighis e lacs artificiái a caraterizin i prins 
cincuante, sessante agns dal Nüfcent. Lis areis plui interessadis a son il 
Friül ocidentâl, cui bacins dal Cjanäl da la Ciline e dal Cjanäl di Tramong 
— dulà che si profite de alternance di valadis une vore sieradis e slarcs di 
teren póc permeabil — e la Valade dal Tiliment cul sbarament sul Lumiei 
e il lâc di Sauris. Chestis centráls a contribuissin in müt sostanziâl ae 
produzion energjetiche regjonal, judant il disvilup economic dal Friül. 
La sielte di produsi eletricitât doprant la fuarce de aghe e à compuartât 
cambiaments evidents tal paisac, modificant lis condizions climatichis 
su scjale locâl e, stant che la aghe e à cuvierzüt stradis e borgadis, 
intervignint te distribuzion dai insediaments; magari cussi no, puartant 
ancje muart e distruzion, come te catastrofe dal Vaiont dal 1963. 

La mont furlane 


Industrie de cjarte 


M 


La presince di aghe e la bondance di legnam a an fat di mit che si inse- 
dassin te mont furlane diviers implants pe produzion di cjarte: la cartere 
di Davâr sul Dean, il grant stabiliment di Tumieç su la rive di çampe dal 
Tiliment, e la cartere di Mueg su la Fele. A son aziendis nassudis tai prins 
agns dal 1900, dal 1913, date di fondazion de cartere di Muec, al 1930, 
cuant che e tacă la ativitât a Davâr, e impegnadis, tun prin moment soredut, 
te produzion di celulose e di paste di len cul üs dai scarts di lavorazion 
des seis locâls. 

Tai agns '60 e '70 lis carteris de Cjargne, specializadis te produzion di 
cualitàts particolárs di cjarte e di carton, a jerin un dai complès industrii 
plui impuartants a nivel talian in chest setôr. 


Artesanât 


Il setôr artesanâl in chestis zonis di mont al à une tradizion che e va 
indaür tai secui, cuant che i lavoradôrs de Cjargne e dal Cjanal dal Fier 
si fasevin cognossi ancje in tieris lontanis pe lôr art, emigrant dispès pe 
stagjon o ancje in mût definitîf, e trasferint cussì lis lôr abilitàts, che po 
a jerin chés dai lör paris e dai lór vons. A jerin i ucefuarpiis di Liussül, 
i pichepiere, i boscadòrs, i esperts dal tai dal bosc che a vierzevin lis 
stradis par menâ ju i lens, i lavoradârs dal len clamâts a direzi lis seis 
di là des Alps, i marangons dal Cjanál di Sant Pieri, i sedonérs di Claut, 
i tiessidórs e i sartórs de Valade dal Tiliment. 

Cul passa dal timp l'artesanát al à lassât il puest ae industrie, e in dì di 
vué al à une funzion colateräl e funzionäl ae imprese industrial. Al reste 
in ativitát cualchi laboratori di artesanât artistic, come i laboratoris di 
tiessidure, lis buteghis di ceramiche, i anzians intaiadórs di imprescj di 
len di doprà in cjase, e po dopo cualchi produzion dal setór alimentâr, 
soredut dolcs e formadi. 

La mont furlane A 


Il turisim 


Turisim i La presince di turiscj tes localitâts de mont furlane e va indaûr une 
ss: knee” vore tal timp, fintremai ai prins agns dal Nüfcent, cuant che a tacarin a 
f difondisi lis primis formis di turisim estif e lis monts plui impuartantis a 
scomençarin a tirà dongje i prins passionats di alpinisim. Dome cualchi 
timp plui indevant, come ancje in buine part des stazions turistichis alpinis, 
ae stagjon estive al tacă a compagnasi il turisim dai sports invernâi. 
La prime stazion turistiche de Cjargne e nassé in vie uficial tal pais di 
Ravasclét cu la creazion de Aziende autonome locál. La fortune dal país 
de Valcjalde e je di meti in relazion cu la costruzion di une serie di pistis 
in alture, insom dal Concolan, e soredut dal implant di funivie che al met 
in comunicazion il país cu lis pistis in mont. 
Se une volte in scuasit ogni pais di montagne a jerin un o plui albiercs, 
che a servivin une clientele che e leve in montagne par passâ un moment 
di ripós vie pal Istât — a Dimpec come a Comelians, a Lauc come a Paluce 
— in di di vué i turiscj si concentrin in pocjis localitâts miór organizadis a 
riceviju, in Istát come ancje in Unvier: dutun cun Ravasclét, ancje Tarvis, 
For Disore, Sauris e Plancjaval, ancje se cheste ultime e vif in particolâr 
di turisim invernál. 

La mont furlane 

La mont furlane e pues svantà tai siei museus propuestis impuartantis 
indregadis a ducj chei turiscj che a son interessâts a cognossi un 
patrimoni inestimabil di storie, tradizions e culture local. 

Par ce che al inten la tematiche de storie, la destinazion principal e je 
il Museu archeologjic lulium Carnicum di Zui, tal Cjanäl di Sant Pieri, 
che al ufrìs al visitadòr la ocasion di viodi une cuantitàt di reperts che 
a rivin soredut de aree di sgjâf tacade al Museu, come ancje di altris 
sgjâfs puartâts indevant ator pe Cjargne. Il visitadòr al pues seguî un 
percors une vore stimolant che i permet di cognossi in mût aprofondît 
lis diviersis fasis di svilup dal insediament roman di lulium Carnicum 
e che i da ancje la pussibilitàt di scuvierzi la storie de Cjargne dilunc 
di un arc temporàl che al va de preistorie ae Rinassince. Dongje dal 
museu si pues visità ancje la aree dai sgjâfs archeologjics, dulă che 
si pues viodi l'antic marcjât roman cuntun puarti, un templi, une 
basiliche e une serie di altris spazis plui picui. 

No si puedin dismenteâ nancje il percors ilustratîf e didatic presentàt 
te Torate dal Moscjart di Paluce, inseride intun ort botanic une vore 
interessant e educatif dulà che si puedin cognossi lis plantis principals 
de aree alpine, e il Museu de Grande Vuere di Tamau. 

Par ce che al inten la tematiche de culture material, Tumieg, intun 
esempli splendit di cjase nobiliâr cjargnele, il Palac Campeis, al da 
acet al Museu Cjargnel des Arts Popolàrs "M. Gortani", consideràt un 
dai museus plui impuartants di chest gjenar di dute la zone alpine. Il 
material in mostre, numeròs e svariât, al cjape dentri un arc cronologjic 
di diviers secui, de prime Ete di Mieç a dut il Votcent. La esposizion e 
propon, tes s6s diviersis stanziis, i ambients de cjase cu la mobilie e i 
varis imprescj, lis buteghis dai artesans — de lavorazion dal fier a chè 
dal len, de ceramiche ae tiessidure — e une serie complete di imprescj 
e machinaris, relatîfs soredut al lavòr dai cjamps e al arlevament des 
bestiis. 

Simpri su cheste tematiche etnografiche a son ancje altris oportunitâts 
di visite, de Farie di Çurçuvint, esempli splendit di laboratori che al 
dopre la energjie idrauliche, al Museu di For di Avoltri, che al presente 
une colezion etnografiche struturade, come tal Museu di Tumiec, par 
ambients di cjase e tipologjiis di lavâr, de Cjase Bruseschi di Pesariis, 
une cjase borghese furnide di dute la mobilie che e da acet al local 
Museu dal Orloi, al interessant Centri etnografic di Sauris, nassût par 
valorizà la origjinalitàt culturàl saurane, di stamp todesc. 

In plui dai museus, i paîs cjargnei sparniçâts dilunc des valadis, cu 
lis lôr cjasis tradizionals e cui lôr fabricâts rurâi, fats sù dongje des 
cjasis o isolâts su pes rivis des monts, come ancje lis testemoneancis 
de culture religjose, des Pléfs principals — Sant Pieri, Dieç e Guart — ai 
convents — Muec — aes tantis gleseutis distribuidis in dut il teritori, dal 
fonts des valadis ai crets plui alts, a metin adun ducj i elements di un 
Museu grant e sugjestîf un museu che al vîf e al testemonee la storie 
e la culture di une comunitàt, chè de int de mont furlane. 


La mont furlane 


Tra gjeografie e storie 
Il Tiliment: element vital te storie dai furlans 


Un flum, une tiere 


Il Tiliment al pues jessi considerât il flum furlan plui rapresentatif, 
vint in se dutis lis carateristichis specifichis di chei altris flums e rius 
furlans. Al nas in alte montagne, dongje de Maurie, al ven ju maestòs 
dilunc dal Cjanâl di Socléf, vierzintsi po dopo un passag traviers des 
Prealps e des culinis par rivâ ju fint in plan. Te alte planure al piert 
buine part de sò puartade, stant che lis aghis a disparissin tal teren 
nudrint lis faldis freatichis; plui in là, rivât te basse planure, il so jet si 
jemple di gnûf des aghis des risultivis e cussì, par solit cuntune cierte 
bondance di aghe, al fronte l'ultin toc dal so cors, che in dut al è lunc 
plui di 170 chilometris. 

| apuarts idrics principâi dal Tiliment i vegnin dai siei afluents di campe 
te part alte dal cors, dal Lumiei, de Bût, dal Dean e soredut de Fele (il 
50%, tal cas de Fele, di dut l'apuart idric de part alpine dal so grant 
bacin idrografic). Altris contribùts, ancje se un grum plui piçui, i rivin 
de pedemontane ocidentâl (dal Arzin e de Cose) e di cualchi flum di 
risultive (il Var). 


La autostrade di une volte 


Il Tiliment al à simpri vat dôs funzions contrariis: di une bande al è stat 
un pont di riferiment impuartant, di incuintri, di comunicazion, in gjenerâl 
di socialitàt; di chè altre, par vie dal so regjim iregolàr e des sâs plenis 
frecuentis e dispès devastantis, al à fat di mât che i paîs a vignissin sù 
pitost indaûr rispiet aes rivis, o ben adalt suntun teraçament, e soredut che 
si svilupassin volontâts e interès antagoniscj tra lis diviersis comunitàts 
dilunc dal so cors. A son di cumò i contrascj tra lis comunitàts insom e da 
pît de valade, in riferiment aes diviersis ipotesis di intervent par garantî 
il control des plenis e cirî cussì di meti in sigurece lis popolazions. 

Une prime ipotesi, vignude fùr dopo de aluvion dal 1966 che e devastà 
Tisane e une zone avonde grande tor ator de citàt, e previodeve la co- 
struzion di une dighe di sbarament te strente di Pinçan di mût di ferma 
part de aghe in ecès. Une altre pussibilitât e jere ché di crea une schirie 
di laguts artificiài dilunc dai afluents montans dal Tiliment o di sgjavà 
canài di scolament tal plan, come che al jere stât fat pal canâl Cavrato 
a Cisarül di Sant Michél dal Tiliment. Un altri progjet, vignüt für tai 
agns ‘90, al rivuarde invezit la costruzion di cassis di espansion te part 
mezane dal flum: un intervent une vore grues che al compuartarès, se 
puartat insom, la costruzion di arzins ad ór des vascjis di espansion e di 
une picule dighe sul jet dal flum, subite adalt des vascjis. 


Une volte lis barcjis a vignivin sù dilunc de f6s dal flum fin a Tisane, dulà 
che a rivavin lis çatis che a vignivin ju de montagne. Cumò lis condizions 
idraulichis no garantissin la cuantitàt e la permanence di aghe par permeti la 
navigazion, e chest aspiet al à gjavat al Tiliment tante di chè funzion di coesion 
e ricognossiment socioculturâl che un flum par solit al à. Forsit al Tiliment si 
tint a dà simpri di plui une funzionalitàt soredut economiche, viodint in lui 
dome une risorse di glerie e savalon e une risierve di aghe pe produzion di 
energjie e pal riforniment de rât distributive de aghe pe agriculture. 

Di chè altre bande, a son ancje chei che a viodin tal Tiliment un contignidâr 
impuartant di valôrs naturalistics e ambientài e che a fasin pression par 
che al sedi realizât pardabon un Parc fluvial, metint in pratiche i impegns 
normatiîfs cjapâts timp indaür de autorität regjonäl. 

A 


Il bosc 


S 
Zeh Il tai e la menade dai lens 


Il bosc al è simpri stat une risorse fondamental de mont furlane, come che 
al è testemoneât dal grant interès che Vignesie e mostrave pal legnam che 
i rivave dai boscs de Cjargne e dal Cjanàl dal Fier. Indispensabilis, duncje, a 
jerin lis tecnichis par mena für dal bosc i lens taiâts (clamats lis taiis o, se a 
jerin lens di brusá, lis boris), fasintju rivà aes seis da pit de mont o ai puarts 
fluviâi (puarts di aghe o puarts des boris), dulà che a jerin tiráts dongje e 
intassâts prime di jessi inviâts viers de plane e dal mâr. Al à interessant 
cognossi cualchidune di chestis tecnichis e i imprescj che a coventavin pes 
operazions di trasferiment. Chestis tecnichis tradizionâls a àn caraterizât 
il lavór dai boscadórs furlans par une vore di secui, almancul fintremai al 
1900, cuant che la pratiche di menâ für i lens fasintju sbrissà ju pe mont e à 
lassât il puest, un póc par volte, ai gnüfs sistemis a cuarde des teleferichis. 


La lisse o menadór e jere une sorte di sglic artificiâl, fat par solit cun sis o 
vot troncs scuarçâts, che al vignive doprât par menà ju il legnam di indulà 
che al jere taiât fintremai ai ponts dulà che al jere ingrumát, par solit 
dongje di un riu o di une strade avonde largje di passâi cul cjar. Lis lissis 
a vignivin dopradis se no jerin sglics naturâi, clamâts martórs, "colatoi o 
strisce denudate del monte lungo le quali si convogliano abbasso le legne" 
come che ju defini Olinto Marinelli. 


La stue e jere un sbarament fat su dai specialiscj dal traspuart dai lens, i 
menaus, cun troncs e pieris metûts ju e intassâts di traviers tal riu, tal pont 
dulà che al è plui strent, di mût di fermă la aghe e forma une poce. 

Une volte che lis taiis di menâ ju a jerin ingrumadis sot de stue, si vierzeve 
di bot une puarte, clamade siere, e la fuarce de aghe e rivave a puartális 
indevant fin ae stue seguitive o in ogni câs fin a chel pont dal riu di indulà 
che nol coventave plui doprâ chestis tecnichis par puartà vie i lens. 

E jere po dopo ancje une altre struture, il cidul, une sorte di gridele fate sù 
cun tráfs di len incjastráts di traviers suntun puint di troncs, che e veve la 
funzion di fermă la corse des taiis, lassant passa invezit la aghe dal flum. 


Tai puarts di aghe, che par solit a jerin tai ponts di confluence di rius e 
flums (tra la Pesarine e il Dean, tra il Dean e il Tiliment e v.i.), a lavoravin 
lis scuadris dai catárs, che a fasevin sü lis catis e lis menavin jü pal riu. Lis 
catis a jerin il miec di traspuart plui adat par rivà cun velocitât tai puarts 
de basse furlane, Tisane in particolâr, e fintremai tal mâr. 

Dutun cul traspuartà il legnam, lis catis a jerin cjamadis di altris materiis 
primis e marcjanziis: in curt, a jerin veris e propriis imbarcazions 
comerciáls. 

La mont furlane 
£ Infrastruturis di traspuart di ir e di vué 


Lis teleferichis | implants a cuarde des teleferichis a son une carateristiche dal paisac 
culturâl des zonis di mont. | disnivei, dispès une vore grancj, che si vevin 
di superà par puartà ju tal plan lis materiis primis, soredut se no jerin 
stradis, a son la reson de costruzion e dal üs des teleferichis. Claps, 
minerâi e lens a jerin menâts ju ogni di dai lücs dulà che a vignivin 
sgjavâts o taiâts ai puescj dulà che a vignivin ingrumáts; i materiâi di 
costruzion e la robe di mangjà a fasevin la strade contrarie. L'esauriment 
o la sieradure des minieris e des gjavis e l'ampliament de rât stradâl, 
ancje in alte montagne, a àn fat si che lis teleferichis, buine part des 
voltis, no coventassin plui. 

| implants a cuarde, in ogni câs, a continuin a jessi une vore impuartants 
pe economie de mont furlane, ancje se intun müt diferent di une volte. Vué 
lis teleferichis a permetin di rispuindi ae domande di miârs di passionâts 
di sports invernâi, che lis doprin par là su pes rivis des monts, tornant ju 
po dopo cui schís sot dai pits. 


La ferovie Udin-Tarvis Fevelant di strade ferade, a cuasi ducj ur ven tal cjáf come prime robe la 
ec np linie Glemone-Tarvis, une linie che, pôc timp indaûr, e je stade ogjet di un 
intervent impuartant di potenziament: lis sinis a son stadis dopleadis e 
al à stât modificât il percors, che cum al cjape dentri ancje diviers tocs 
in galarie. 
Magari cussi no, la gnove linie, cun dut che e permet une velocitât plui 
grande e une riduzion dai timps di percorence tra Udin, Tarvis e la Austrie, 
e taie für i pais dal Cjanäl dal Fier e de Val Cjanäl, che si cjatin a vé pierdüt 
un servizi impuartant in tiermins di ativitâts colegadis, di oportunitâts 
di lavôr, di une cierte vivarosetât tal setôr de edilizie, cul risultât che e 
je ancjemă plui fuarte la posizion di margjinalitât che la costruzion de 
autostrade e veve za compuartât. 

La mont furlane: tiere di migrants 

La emigrazion e je pe int de mont furlane une esperience antighe e fun- 
zionäl, intun ciert mat, al model economic agro-silvo-pastoräl, garantint 
ché integrazion dal redit che e coventave par podè vâ une cualitàt di 
vite acetabile. 

Za a taca dal 1500 a son notiziis di marcjadants cjargnei, i cramârs, che 
a levin a vendi lis lór marcjanziis di là des Alps e fintremai tes regjons de 
Europe oriental. E jere une tipiche emigrazion stagjonäl che si faseve vie 
pal Unvier e che e interessave dome i oms. | cramârs a contribuirin a fà 
cognossi i prodots locâi, soredut i prodots de tiessidure e de lavorazion 
dal len, ma ancje medisinis e prodots di margarie. La impuartance de 
figure dai cramârs e je testemoneade ancjemò in di di vuâ des glesiis e 
dai palacs de Cjargne che, in graciis dai lôr vuadagns, a forin rignuvîts 
e insiorâts di oparis artistichis in metai preziòs. 

Tal Votcent cheste tipologjie di emigrazion no si le cjate plui. Tal so 
puest si disvilupe une gnove emigrazion, simpri stagjonâl ma estive, 
fate di lavoradârs une vore specializâts e paiâts ben, come i boscadârs, 
i carpentîrs, i segats, i muradârs e i faris. Baste dî che ae fin dal Votcent a 
partivin, dome de Cjargne, scuasit mil boscadârs, dividûts in compagniis, 
cun contrats stagjonài di vot, nùf mâs che a garantivin un vuadagn trâ 
voltis plui grant di ce che a varessin cjapât in patrie. Une altre testemo- 
neance de impuartance de manovalance de mont furlane al è il fat che 
tra il 1908 e il 1910 al vigni für a Vilac, in Austrie, il sfuei setemanal Il 
segantino che al jere spedit a plui di 800 abonats. 


Tal Nâfcent a scomencin i grancj flus migratoris, che si inserissin in chei 
plui gjenerài dal teritori regjonâl e a puedin jessi dividùts in cuatri fasis 
principals. Une prime fase, sul inizi dal secul, e je intun prin timp stagjonal 
e indrecade viers dai pais de Europe centrorientäl, intun secont moment 
permanente e cun destinazion ancje extraeuropeane e transoceaniche; 
la seconde fase, che e viôt la partence di fameis interiis che si stabilissin 
in maniere definitive te aree di emigrazion, e je in epoche fassiste e e 
ă come destinazion lis coloniis talianis in Afriche e lis areis di bonifiche 
dal teritori statàl. 

Tai agns dopo de vuere, che a rapresentin la tierce fase, il flus migratori 
al è diret soredut viers dai pais de Europe ocidentäl (France, Svuizare, 
Gjermanie, Belgjiche), al pues jessi stagjonâl o permanent e la ocupazion 
e je in gran part tal setòr de edilizie. 

La ultime fase e rive fintremai in di di vu e e pues jessi dividude in doi 
moments, stant che e presente un andament contraditori. Di fat se di une 
bande la emigrazion, intindude in maniere tradizionâl, e va in mancul o 
adiriture e finis, di ché altre bande e presente carateristichis gnovis. 

E cussi, dongje dai emigrants che a tornin a stabilîsi in Friûl, a son ancje 
chei che a bandonin i lór país in maniere definitive par là a stâ tes areis 
fuartis de planure e dai centris industriâi. Cun di plui, soredut tra i oms, 
a cjapin pit dôs tipologjiis gnovis di emigrazion: ché dai lavoradórs des 
impresis talianis impegnadis te costruzion di oparis publichis tai país 
dal Tierç mont, e ché dai pendolârs setemanâi che a son a vore tes areis 
industrials de regjon. 

Lis tipologjiis di migrazion 

La emigrazion che e a interessat la mont furlane e a vit tai agns formis 
diferentis: stagjonäl (invernäl e estive), temporanie (val a di cuntune 
permanence no definitive tai lúcs di emigrazion) e definitive. Ma al vil 
dit che altris fenomens di dispopolament, ancje se no àn lis carateristi- 
chis de emigrazion, a son stàts e a son ancjemò atîfs. Un esempli al è il 
procès di trasferiment, di bande de popolazion dai paîs in cuote, viers 
dai centris dal fonts de valade, dulà che a son plui pussibilitàts di lavòr 
e servizis. In pratiche al è come un flum che al nas adalt su pe mont e 
prime al ven jù pai flancs ripits des valadis, po dopo si invie viers dal 
plan e ae fin al cjate la strade dal màr e dai oceans. 


La emigrazion e je stade tai numars e tai spostaments grandiose, svuedant 
in particolàr la zone de pedemontane, che tai agns dopo de seconde 
vuere e à cognossüt percentuals di dispopolament che a rivin ancje a 
plui dal 80% (Valadis dal Nadison, Cjanál di Sant Francesc, Pedemontane 
ocidentál). Se duncje la emigrazion e jere stade tal passat un element 
fondamentál pe sorevivence funzional dal model economic sierât, tal 
Nüfcent e devente invezit un motif fuart di debolece pes ipotesis di 
disvilup de zone. La partence de popolazion plui zovine, dinamiche e 
motivade, e à puartât al impuariment di une aree che invezit propit su 
lis risorsis umanis e varès vüt di contà pal so futür. 

